អ៊ំស្រីជុក ហ៊ន គាត់នៅភូមិព្រែកថ្លឹង ហើយត្រូវម្តាយបានស្លាប់ចោលតាំងពីគាត់នៅទូចហើយក៏មិនបានរស់នៅជាមួយឪពុកនឹងបងប្អូនដែរ គឺគាត់មករស់នៅជាមួយម្តាយធំប៉ុន្តែនៅផ្ទះជិតឪពុកដែរ គាត់ពីដំបូងគាត់អត់ដឹងទេថាម្តាយធំមិនមែនជាម្តាយបង្កើតលុះគាត់រៀងធំទៅបងស្រីគាត់ជីដូនមួយហ្នឹងចេះតែធ្វើបាបខ្លាំងពេកក៏ឆ្ងល់ហេតុអីបានបងធ្វើបាបប្អូនម្ល៉េះ ហើយក៏យាយប្រាប់ថាមិនមែនជាម្តាយតែមួយ។ អ៊ំស្រីបានធ្វើការជាច្រើនពេលនៅជាមួយបងប្អូនជីដូនមួយហើយគាត់នៅតែតស៊ូហើយគាត់មិនសូវបានដឹងពីជីដូនជីតាច្រើនប៉ុន្មានទេ គឺគាត់កើតទាន់ទេយាយកាគាត់នឹងតាខាងម្តាយ ឯម្ខាងទៀតខាងឪពុកគាត់មិនដែលបានដឹងទេ។ពេលអ៊ំធំឡើងដោយសារពិបាកពេកគាត់បានទៅស៊ីឈ្នួលគេនៅភ្នំពេញហើយគាត់បានសុំគេមកលេងផ្ទះក៏របបសង្គ្រាមបានកើតឡើង។

ការសំភាសន៍របស់អ៊ំស្រី ជុក ហ៊ន

អ្នកដែលសំភាសន៍ឈ្មោះ ញ៉ែម សុគន្ធា អ្នកដែលត្រូវគេសំភាសន៍ឈ្មោះជុក ហ៊ន

ក៖ ជាដំបូងនាងខ្ញុំសូមថ្លែងអំណរគុណដល់អ៊ំស្រីដែលអោយញ៉ុមបានសំភាសន៍អំពីជីវប្រវត្តិរបស់អ៊ំស្រី នាងខ្ញុំឈ្មោះញ៉ែម សុគន្ធា ជាអ្នកសំភាសន៍អំពីជីវប្រវត្តិរបស់អ៊ំនៅក្នុងថ្ងៃនេះ ពួកយើងសំភាសន៍គឺនៅក្នុងថ្ងៃទី៣០ ខែមិនា ឆ្នាំ២០១៨ ការសំភាសន៍មានតាំងស្ថិតនៅក្នុងភូមិអីគេដែរអ៊ំ?

ខ៖ ភូមិព្រែកថ្លឹង។

ក៖ សង្កាត់?

ខ៖ សង្កាត់ជើងឯក ខណ្ឌដង្កោ រាជធានី!!

ក៖ អញ្ចឹងនៅណេះរាជធានីទេអញ្ចឹង?

ខ៖ ចា៎រាជធានីភ្នំពេញណាកូន!!

ក៖ ចា៎ញ៉ុម!! ពេលមុនមិនមែនភ្នំពេញណាអ៊ំណេះ?

ខ៖ ពីមុនខេត្តកណ្តាលតែកាត់យូរណាស់ហើយកូន។

ក៖ ប៉ុន្មានឆ្នាំហើយដែលគេកាត់ចូលហ្នឹង?

ខ៖ ញ៉ុមអត់បានគិតពីឆ្នាំទេកូនណាស់!!ក៖ចា៎!!ខ៖តែដឹងថាគេកាត់ចូល២ ៣ឆ្នាំដែរហើយ!!ក៖ចា៎!!ខ៖ញ៉ុមនៅហ្នឹងពេលមុនគេខេត្តកណ្តាលដែរហ្នឹង!!ក៖ចា៎!!ខ៖ដល់អញ្ចឹងគេអោយយើងចូលរាជធានីវិញ!!ទាល់តែខាងទៅតំបន់គេខាងផ្លូវជាតិលេខ២នោះបានគេចូលខេត្តកណ្តាល!!ក៖ចា៎!!ខ៖និយាយទៅពីតាខ្មៅមក។

ក៖ និយាយទៅកាត់ត្រឹមនេះហ្នឹង ព្រំប្រទល់អត់សូវឆ្ងាយផងហ្នឹង !!

ខ៖ ហ្នឹងហើយឆ្ងាយអី បើយើងថ្នល់ជាតិពីផ្លូវយើង៦០ទៅយើងចូលខេត្តរហូត !!ក៖ចា៎!!ខ៖ដល់យើងខេត្តតាកែវរហូតស្អីណាណោះឆ្ងាយណាស់!!ក៖ចា៎!!ខ៖អ្នកខេត្តកណ្តាលហ្នឹងណាស់!!

ក៖ ចា៎ហ្នឹងហើយរហូតដល់ព្រំដែន។

ខ៖ពេលមុនព្រែកកំពឹសហ្នឹងក៏ខាងខេត្តកណ្តាលដែរដល់ឥឡូវចូលរាជធានីជាមួយអ៊ំដែរ។

ក៖ចា៎!!ហ្នឹងហើយ!!ចា៎នៅហ្នឹងជាមួយគ្នាទាំងអស់!!នេះគឺជាសំបុត្រសា្នក់នៅរបស់អ៊ំណោះ?

ខ៖ ចា៎!!

ក៖ កូនចៅហ្នឹងអ៊ំណេះ?

ខ៖ចា៎!!ម៉ាកូនចៅញ៉ុមទាំងអស់ហ្នឹង!!

ក៖ចា៎ចាំថតទុកអោយពួកគាត់មើលថាពីសៀវភៅ!!

ខ៖ ពូហ្អែងកាលតាហ្អែងបែកពីយាយគាត់យកឈ្មោះវិបុលទៅចូលណោះហ្នឹងគេអោយអំណោយធ្លាក់អំណោយគ្រប់កន្លែងនោះ។ក៖ចា៎!!ខ៖កាកបាទក្រហមអីៗកាលហ្នឹងលិចទឹក៣ឆ្នាំជាប់គ្នាឌុបនោះកូន(និយាយប្រាប់ចៅរបស់គាត់)!!!

ក៖ ហ្ហ៎កាលហ្នឹងគេអោយអំណោយបានគាត់កាត់ឈ្មោះ។

ខ៖ អំណោយអ៊ីចឹងបានគាត់យកកូនមួយនៅចុះខាងគាត់ហ្នឹង គាត់មានប្រពន្ធក្រោយទៀត ដល់មកឥឡូវកូនញ៉ុមបំបែកសៀវភៅគ្រួសារបានហើយ ។ក៖ចា៎!!ចា៎!!ខ៖ព្រោះកូនប្តីមុនគេសុំ!!

ក៖ ហ្នឹងកូនអ៊ំទាំងអស់ហ្នឹងហេ?

ខ៖ ចា៎ហ្នឹងហើយកូនទាំងអស់ហ្នឹងនេះ!!

ក៖ចា៎!!!តែអត់មួយ អត់មួយនៅក្នុងហ្នឹងអ៊ំណោះ?

ខ៖ ហ្នឹងហើយអត់មួយ អត់ឡាច វិបុល។ក៖ចា៎!!ខ៖នេះផ្ទះឡាច វិបុលទេណាស់!!ក៖ចា៎!!ខ៖ ប៉ុន្តែផ្ទះហ្នឹងអត់ទាន់មានតទឹកតភ្លើងអត់ទាន់មានសៀវភៅបំបែកគេអោយរកសៀវភៅគ្រួសារវាយកញ៉ុមហ្នឹង ថាវាអោយឆ្លើយថាម៉ែឯងឆ្លើយថាផ្ទះម៉ែឯងទៅម៉ែ!!ក៖ចា៎!!ខ៖ញ៉ុមទៅតភ្លើងនៅអូរបែកក្អមហ្នឹងបានដាក់បានភ្លើងហ្នឹងហិ!!

ក៖ចា៎ហ្ហ៎ហ្នឹងហើយ!!

ខ៖កូនប្រសារ ម៉ែឯងឆ្លើយថាផ្ទះម៉ែឯងទៅ ដល់ពេលគេយកសំបុត្រភ្លើងមក គេថាឈ្មោះអី ?ញ៉ុមថាឈ្មោះជុក ហ៊ន អ៊ីចឹងគេហុចមកហើយ អញ្ចឹងអស់ប៉ុន្មានៗមួយខែមួយខែកូនណាស់!!ក៖ចា៎!!!ខ៖ហ្នឹងហើយ!!

ក៖ ចា៎អញ្ចឹងអ៊ំសំរាប់អើរ អ៊ំឈ្មោះពេញអ៊ំឈ្មោះអីគេវិញ?

ខ៖ ជុក ហ៊ន។

ក៖ ជុកហ៊ន?ខ៖ចា៎!!ក៖អ៊ំសព្វថ្ងៃអ៊ំអាយុប៉ុន្មានហើយ?

ខ៖ ញ៉ុមសព្វថ្ងៃហ្នឹងចូលឆ្នាំថ្មីហ្នឹង៦៩ហើយចូល៦៩ហើយ។

ក៖ បោកសោះ?ខ៖ ចា៎?ក៖បោកទេហី នៅក្មេងហ្នឹង!!

ខ៖អត់បោកទេកូនឯងមើលញ៉ុមកើតពីឆ្នាំ៥០(១៩៥០)កូនឯងគុណមើល!!

ក៖ ហ្ហ៎ហ្នឹងហើយ!!

ខ៖ហ្នឹងហើយអត់ភរ អត់បន្លំអីកូនឯងទេ!!

ក៖ ចា៎ ហ្នឹងហើយ៦៩ហើយចូលឆ្នាំថ្មី តែឥឡូវទឹមតែ៦៨ទេ!!

ខ៖ឥឡូវវា៦៨ទេ តែវាជិតណាស់ហើយខែ៤ហ្នឹងវាចូលហើយកូន!!

ក៖ តែមុនហ្នឹង!!ប៉ុន្តែឥឡូវនៅ៦៨នៅឡើយទេ!!

ខ៖​នៅ៦៨នៅឡើយទេ នៅឡើយចា៎!!

ក៖ចា៎អញ្ចឹងអ៊ំសំរាប់ឆ្នាំខ្មែរអ៊ំកើតឆ្នាំសត្វអីគេវិញ?

ខ៖ សត្វខ្លា!!!

ក៖អីយ៉ាស់ កាចអ៊ំហេ!! យាយកាចទេអូន(សួរទៅចៅគាត់)?

(ចៅ)៖ អត់ផង។

ខ៖ ញ៉ុមអញ្ចេះកូនញ៉ុមកាច កាចលើអ្នកណាធ្វើកំហុសលើញ៉ុមញ៉ុមតតាំងវិញដែរលហ្នឹង។ក៖ចា៎!!ខ៖បើថាអ្នកណាធ្វើល្អជាមួយញ៉ុម ញ៉ុមថាអស់ហីពីខ្លួន។

ក៖ ចា៎ហ្នឹងហើោយ!!

ខ៖ ញ៉ុមវាធ្លាប់មានប្រវត្តិមានសប្បាយចិត្តមួយរយៈខ្លីណាស់កូន ខ្លីណាស់ខ្លីមែនទែន ដល់ពេលគ្រួសារញ៉ុមគេមានប្រពន្ធគេមានតាំងពីអត់ គេស្មោះត្រង់ហា៎ ដូចបទចំរៀងអត់ខុសទេ ដល់ពេលគេបានមានមុខមាត់ទៅគេបានមានប្រពន្ធទៀត ញ៉ុមវិសងាប់វិសរស់ហា៎!!!

ក៖ បទស្រីណាមិនយប់ហ្នឹងហេ ត្រូវជីវិតរបស់អ៊ំហ្នឹងហេ?

ខ៖ បទស្រីណាមិនយំក៏ត្រូវហ្នឹងជីវិតរបស់ញ៉ុមដែរ។ហើយកាលហ្នឹងកូនឯងគិតមើលកាលហ្នឹងយើងមកពីថៃហា៎ញ៉ុមដែលចូលនៅក្បែរព្រំប្រទល់ថៃដែរតើ !!

ក៖ អ៊ំទៅធ្វើអីគេវិញ?

ខ៖ ទៅរកស៊ី ប្តីញ៉ុមអញ្ចឹងថតរូបអញ្ចឹងទៅ ញ៉ុមទិញបន្លែទិញត្រីយកទៅលក់អញ្ចឹងទៅបានតែប៉ុន្មានខែញ៉ុមលប់មកស្រុកវិញ ហើយនេះដល់មកនៅនេះគេចាប់ប្តីញ៉ុមធ្វើទាហាន។ក៖ហ្ហ៎!!ខ៖ធ្វើទ័ពហា៎!!

ក៖ បន្ទាប់ពេលបែកសង្គ្រាមហ្នឹងហី?

ខ៖ ហ្នឹងហើយបន្ទាប់ពេលបែកសង្គ្រាមមកពីអាពតមកនោះ!!ក៖ចា៎!!ខ៖ហ្នឹងហើយដល់នេះហើយទាល់តែឈ្មោះគេមិននេះគេមិនរើសធម្មតាទេណាស់មេភូមិមេឃុំអយុត្តិធម៌មិនគាត់អយុត្តិធម៌គាត់អត់ចេះនេះទេ កូនចៅគាត់គេចពីទ័ពទាំងអស់បានហា!!ក៖ហ៊ី!!ខ៖ចំពោះញ៉ុម ញ៉ុមកូនបាន១៩ថ្ងៃហា៎កូនហា៎ញ៉ុមដើរកាត់ទឹកសន្សើមហា៎ ញ៉ុមទៅប្តឹងសង្កាត់ហ្ហ៎!!របស់របរដែលនៅក្នុងដីឡូតិ៍របស់ប្រជាពលរដ្ឋគាត់លើកឡើង គាត់ប្រជុំលើកឡើងថា កម្មសិទ្ធរបស់ប្រជាពលរដ្ឋតែហេតុអិកូនចៅគាត់ទៅណាទៅណី ញ៉ុមមានខ្វិតមួយដើមគ្រាន់បានលក់ចិញ្ចឹមឆ្នាំងទៅបេះយកទៅលេងសាច់ញាតិខ្លួនឯងញ៉ុមប្តឹង!!ក៖ហ៊ីៗ!!ខ៖ ប្តឹងហ្នឹងឈ្មោះវ៉ែនហ្នឹងគាត់ធ្លាក់ទៅ កាលហ្នឹងតា តាខុននេះគាត់ចៅសង្កាត់ ដល់ប្តឹងហើយប្តឹងសុទ្ធតែប្តីញ៉ុមយោធិនរត់ចោលជួរ !! ញ៉ុមថាប្តីញ៉ុមអត់យោធិនទេ ព្រោះអីញ៉ុមកូនខ្ចីអញ្ចឹងដល់កំនត់ថ្ងៃនេះហើយនេះមួយអាទិត្យប្តីញ៉ុមនេះអត់ទៅហា៎ខ្ញុំហ៊ានអោយលោកឯងយកកូនញ៉ុមក្នុងអង្រឹងយកទៅធ្វើទោសទៅដាក់គុកព្រៃសរចុះ!!តែដល់ពេលដែលដល់ពេលប្តីញ៉ុមដល់កំនត់វិលវិញលោកឯងទទួលខុសត្រូវយ៉ាងម៉េចដែរ?ក៖ហ៊ីៗ!!ខ៖ដល់ញ៉ុមទៅប្តឹង គេថាហ៊ីតាហ្នឹងចាស់ហើយ ឥឡូវអោយគាត់សំរាកបានឡើងហ៊ុល ហេងដល់សព្វថ្ងៃហ្នឹង។ក៖ចា៎!!ខ៖ហ៊ុល ហេងមេភូមិហ្នឹងទឹមតែផ្លាស់បាន៣អាណត្តិទេដល់សព្វថ្ងៃហ្នឹងហិ!!ពេលមុនចិញ្ចឹមតែទារកអីហូបមិនបានហ្នឹងហិ!!ឥឡូវទៅមើលផ្ទះគេទៅមើលឡានគេណោះម្តុំនៅហា៎ !!ក៖ហ៊ី!!ខ៖មេភូមិហា៎!!

ក៖ ទឹមតែមកឡើងឥឡូវទេហេ?

ខ៖ឡើងយូរឆ្នាំហើយ!!

ក៖តែនៅដល់ឥឡូវ?

ខ៖ នៅដល់ឥឡូវ!!

ក៖ដោយសារនៅម្តុំនេះគេសុទ្ធតែដីត្រូវប៉ាន់ហ្ហ៎អ៊ំ!!ខ៖ចា៎!!ក៖ហើយដល់ពេលមិនស្រួលអោយគាត់ជួយអោយគាត់អី!!

ខ៖ហើយកូនឯងគិតមើលហើយប្តីញ៉ុមធ្វើទាហានណាស់ ញ៉ុមកូនខ្ចីញ៉ុមអត់មានម៉ែឪហា៎ញ៉ុមតទួទេណាស់ ញ៉ុមបាន៧ថ្ងៃណាស់អូន អីចុះដងទឹកក្នុងស្ទឹង កាលហ្នឹងនៅប្រើទឹកស្ទឹង កាលហ្នឹងទឹកស្ទឹងល្អណាស់!!ក៖ហ៊ីៗ!! ខ៖ញ៉ុមយ្យួរទឹកនេះឪអានេះកូនបងគេបង្អស់១៣ឆ្នាំរៀនហើយយ្យួរទឹកធុងថា ហ៊ីសុទ្ធតែថាហ៊ីអោយកងសេនាជនដងទឹកហើយខាប់អ៊ំអារលោងតូចមួយអត់ដែលមានទឹកទេញ៉ុមមើលញ៉ុមទ្រាំមិនបានញ៉ុមចុះទៅយ្យួរទឹកនៅក្នុងស្ទឹងប្រើខ្លួនឯង !!!ក៖ចា៎!!!ខ៖ញ៉ុមវេទនាណាស់កូនអើយ គ្មានឪកាសណាខ្ញុំបានសប្បាយទេ!!

ក៖ ចា៎ឥឡូវអ៊ំចូលដល់នេះសិនអ៊ំអើរកើតថ្ងៃខែឆ្នាំកំណើតអ៊ំកើតនៅពេលណាវិញ?ឥឡូវមើលតាមក្នុងសំបុត្រកំណើត!!

ខ៖ ហ្នឹងហើយមើលនៅក្នុងហ្នឹងទៅ!!

ក៖ហាអត្ថសញ្ញាណបណ្ណ័អ៊ីចឹងអ៊ំកើតនៅថ្ងៃទី១១ ខែ១២ឆ្នាំ១៩៥០ នៅភូមិព្រែកថ្លឹង ឃុំជើងឯក!!

ខ៖ ខណ្ឌដង្កោ!!

ក៖ ពេលមុនគេដាក់ស្រុកដង្កោ ខេត្តកណ្តាល!!

ខ៖ ស្រុកដង្កោ ហ្នឹងហើយ!!

ក៖ ដល់ពេលឥឡូវគេដូរហើយអំណោះ?

ខ៖ គេដូរ ។

ក៖ គេដូរដាក់ខណ្ឌដង្កោវិញ!!ចា៎ហ្នឹងហើយអញ្ចឹងអ៊ំទីលំនៅអចិន្ត្រៃយ៍ក៏នៅក្នុងភូមិព្រែកថ្លឹងឃុំជើងឯក ខណ្ឌដង្កោ ក្រុងភ្នំពេញ។

ខ៖ហ្នឹងហើយចា៎!!

ក៖ រាជធានីភ្នំពេញយើងហ្នឹង!!ខ៖ចា៎ចា៎!!ក៖នៅប្រទេសកម្ពុជា។ហើយអ៊ំសំរាប់អ៊ំអ៊ំមានបងប្អូនប្រុសស្រីប៉ុន្មាននាក់ដែរ?

ខ៖ ស្លាប់អស់ហើយ ។

ក៖ តែពេលអត់ទាន់ស្លាប់ហា៎?

ខ៖ ញ៉ុមមានបងស្រី២បងប្រុសមួយ។ក៖ចា៎!!ខ៖គា់តបងប្រុសញ៉ុមគាត់ស្លាប់៣ឆ្នាំឆ្នាំហ្នឹងហើយហិ!!អស់ហើយ នៅតែញ៉ុមមួយ។

ក៖ បងស្រីពីរបងប្រុសមួយ?

ខ៖ អស់ហើយនៅតែមា្នក់ឯង!!

ក៖ អញ្ចឹងតែ៤នាក់ទេអ៊ំណោះ?

ខ៖ ហ្នឹងហើយ៤នាក់។

ក៖ អ៊ំជាកូនទីប៉ុន្មាន?

ខ៖ កូនពៅ។

ក៖ កូនពៅគេហេ?ខ៖ចា៎!!ក៖អញ្ចឹងពួកគាត់ស្លាប់៣នាក់នោះដោយសារមូលហេតុអីគេដែរអ៊ំ?

ខ៖ បងញ៉ុមទីមើលទី៣គាត់ស្លាប់អាយុ៤៩គាត់ស្លាប់គាត់ហត់ គាត់ដើរទិញចេកទិញអីលក់អញ្ចឹងពេលគាត់ចុះទៅមុជទឹកគាត់ឈរដង្ហក់ ហើយដល់ពេលដល់ម៉ោង៧យប់គាត់មើលទូរទស្សន៍កាលគេផ្សាយពាណិជ្ជកម្មកាលគេមានរឿងមានអីមើលហ្នឹង!!ក៖ចា៎!!ខ៖គា់តសំរានៗគាត់ស្លាប់ មួយចំហៀងខ្លួន គាត់ប្រាប់ប្អូនថ្លៃថាអញ្ចេកហ្អែងចាំមើលដល់គេចប់ពាណិជ្ជកម្មដាស់អ្នកផងហា៎!!ចុះប្អូនថ្លៃពេលហ្នឹងគេហៅ!

ក៖អ្នក ហ្នឹងហើយ!!

ខ៖ អ្នក!!ចា៎ដល់ដាស់ៗគាត់រឹង រឹងរស់បានតែមួយចំហៀងខ្លួន!!ក៖ហ៊ី!!!ខ៖រស់បានតែមួយចំហៀងបានតែ៧ថ្ងៃគាត់ស្លាប់ទៅ កំរើកអត់រួចមួយចំហៀងខ្លួនហ្នឹងហា៎ ហើយសម័យហ្នឹងយើងអត់ ហើយយើងទៅរកពេទ្យឯណាទាន់បើម៉ោង៨ ៩យប់!!

ក៖ ពេទ្យឆ្នាំណាវិញអ៊ំ?

ខ៖ ហ៊ីយូរហើយកូនញ៉ុមអត់បានចាប់អារម្មណ៍ទេ!!ក៖ចា៎!!ខ៖ គេឥឡូវកូនគេ កាលហ្នឹងនៅប៉ុណ្ណឹងនៅទូចជាងហ្នឹងផងគាត់ស្លាប់ហា៎!!ក៖ចា៎!!ខ៖ ឥឡូវកូនគេមានប្រពន្ធកូន២ ៣ហើយនេះ!!ក៖ហ៊ីៗ!!ខ៖មកបានប្រពន្ធនៅស្រុកព្រែកកំពឹសហ្នឹងដែរតាមបងស្រីញ៉ុមគាត់នៅភូមិក្រូចសើចបត់រវៀរនេះ!! ក៖ហ៊ីៗ!!ខ៖មានប្តីទៅនៅហ្នឹងហា៎!!ក៖ចា៎!!ខ៖ដល់ពេលឥឡូវបានកូនមួយបានកូនប្រុសមួយមានប្រពន្ធនៅភូមិព្រែកកំពឹស!!ក៖ហ៊ីៗ!!ខ៖គេមានបានណាស់ឪវាហ្នឹង!!កើចា៎!!ខ៖យើងសរសើរអោយតែវាមានបានទៅ តែគ្រាន់តែថាខែភ្ជុំខែចូលឆ្នាំអីកូនហ្នឹងវាអត់ដែលមករកញ៉ុមទេ!!ដូចថារវល់ឡើងផ្ទះឡើងអីគេមកប្រាប់!!ក៖ហ៊ីៗ!!ខ៖តែភ្ជុំតែចូលឆ្នាំគេអត់ដែលមករកមីងទេ!!ញ៉ុមមីងបង្កើត!!

ក៖ ចុះពីរនាក់ទៀតថីបានស្លាប់?

ខ៖ បងស្រីញ៉ុមមួយទៀតគាត់មានគ្រួសារតែគាត់អត់មានកូនសោះ គាត់ដូចថាគាត់កើតជំងឺអាស្តី្រណាស់កូនណាស់!!ក៖ចា៎!!ខ៖ គាត់ចេះតែនេះទៅ គាត់ចេះតែដាំថ្នាំហូប ហូបដូចគេអានាក់កូនខ្ចីអញ្ចឹង ហើយដល់ពេលនេះគាត់ដូចជាបែកអាម៉េចមិនដឹងទេហូរឈាមតាទ្វារមាសហ្នឹង គាត់ស្លាប់ទៅ!!!!ក៖ហ្ហ៎!!ខ៖ហើយអត់មានកូនទេបងស្រីមួយហ្នឹង!!

ក៖អាយុប៉ូន្មានបានគាត់ស្លាប់អ៊ំ?

ខ៖ បងស្រីញ៉ុម៥០ជាង៥៤ហ្ហ៎!!

ក៖ បងស្រីគាត់ឈ្មោះអីគេ?

ខ៖ បងហ្នឹងគាត់ឈ្មោះហ៊ឹម។

ក៖ហ៊ឹម!!

ខ៖ ចា៎ ជុក ហ៊ឹម។

ក៖ចា៎!!ចុះដល់ពេលទៀត?

ខ៖ ជុក ហ៊ុន។

ក៖ ចា៎អញ្ចឹងអ៊ំនិយាយប្រាប់អំពីឈ្មោះបងប្អូនទាំងអស់មើល? បងគេឈ្មោះអីគេវិញ?

ខ៖ បងប្រុស ឈ្មោះជុក សែម។

ក៖ ទី២?

ខ៖ ឈ្មោះជុក ហឹម។

ក៖ទី៣?

ខ៖ជុក ហ៊ុន។

ក៖ហើយដល់ពេលមកអ៊ំមកម៉ង ជុក ហន។

ខ៖ ជុក ហ៊ន។

ក៖ចា៎ហ្នឹងហើយ ជុក ហ៊ន អញ្ចឹងអ៊ំសំរាប់ដល់ពេលមួយទៀតស្លាប់ដោយសារអីគេដែរ?

ខ៖ គាត់ចាស់ហើយអូនអើយ គាត់ចូលអាយុគាត់ចូលជិត៩០ដែរ!!ក៖ចំ!!ខ៖គាត់ឆ្នំាចហា៎!!

ក៖ ចា៎ អញ្ចឹងស្រី២ប្រុស២ឬក៏ស្រី៣ប្រុស១?

ខ៖ ស្រី៣!!ក៖ប្រុស១។ខ​៖ប្រុស១ ចា៎ តែពីនេះមកកូនម៉ែញ៉ូមក៏ច្រើនដែរតែញ៉ុមនៅតូចញ៉ុមអ់តចាំទេ។

ក៖ ហ្ហ៎អញ្ចឹងចាំបានតែ៤នាក់ហ្នឹងទេហេ?

ខ៖ ចាំបានតែ៤នាក់ទេ ដែលខ្ញុំដឹងក្តីដែលខ្ញុំស្គាល់ច្បាស់ហា៎!!

ក៖ចា៎ តែត្រួសៗទៀតប៉ុន្មាននាក់ទៅអ៊ំ?

ខ៖ ត្រួសៗហេ ហ្នឹងមានមួយទៀតបន្ទាប់ញ៉ុមទៀតហ្នឹងយាយញ៉ុមប្រាប់ទេណាស់!!ក៖ហ៊ីៗ!!ខ៖ថាកុំអីហ្អែងអត់បានពៅទេកុំអីម៉ែញ៉ុមកូនបានមួយខែដឹងម៉េចមិនដឹងគាត់ហូបស្អីទេ ដឹងម៉េចហ្ហ៎គាត់ហូប គាត់ហូបអាចេកដំរីគេនោះ!!

ក៖ ហ្នឹងហើយ កូនខ្ចីគេអត់អោយហូបអាហ្នឹងទេមែនទេ?

ខ៖ ហ្នឹងហើយគាត់ហូបហើយគាត់យកដាក់ក្រោម ហើយកាលហ្នឹងគាត់ប្រើកន្ទេលត្នោតហ្ហ៎!!ក៖ហ៊ី!!ខ៖យើងអ្នកក្រ គាត់ស៊កក្រោមកន្ទេលសំរានអញ្ចឹងហិ ដល់នេះទៅគាត់រឹងថ្កាមស្លាប់ប្អូនញ៉ុមបានតែមួយខែហ្នឹង។

ក៖ ហើយចុះប្អូនហ្នឹងបានអ្នកណាគេមើលទៅ?

ខ៖ ស្លាប់។

ក៖ស្លាប់ទាំង២នាក់ម៉ែ?

ខ៖ ហ្នឹងហើយ។ម្តាយញ៉ុមស្លាប់បានទៅមួយខែពីរខែហើយយាយញ៉ុមចេះតែដាំទឹកបបរបញ្ចុកដល់នេះទៅគេយល់សប្តិថាម៉ែហ្នឹងមកយកកូនទៅវិញ ញ៉ុមគ្រាន់តែផ្ញើម៉ែឯងទេ ញ៉ុមមកយកកូនញ៉ុមទៅវិញ យាយញ៉ុមក៏គាត់ឆ្លើយថាហ៊ីង៉ែងយកទៅវិញយកទៅទៅ វាយំរកង៉ែងដែរ !!

ក៖ ហ៊ីរបូតទៅទៅ!!!

ខ៖ របូតទៅដែរទៅ!!ក៖ចា៎!!ខ៖ ញ៉ុមហ្នឹងបាននៅធំដឹងក្តីហ្នឹង ដឹងក្តីដោយសារយាយញ៉ុមប្រាប់ទេញ៉ុមឆ្ងល់បងស្រីញ៉ុមហ្នឹងចេះតែវ៉ៃញ៉ុមខ្លាំងពេក ដល់វ៉ៃ ដល់ថ្ងៃមួយញ៉ុមហូបបាយញ៉ុមមិនដែលបានហូបត្រីទេ ពេលណាញ៉មយកស្លាបព្រាដូសត្រីភ្លាម គាត់យកស្លាបព្រាចុចលើស្លាបព្រាញ៉ុមភ្លាម។

ក៖ បងស្រីរបស់អ៊ំហ្នឹង?

ខ៖ បងជីដូនមួយហ្នឹង!!

ក៖​បងជីដូនមួយ!!

ខ៖ កាលហ្នឹងញ៉ុមអត់ដឹងថាបងប្អូនជីដូនមួយទេណាស់។ក៖ចា៎!!ខ៖ញ៉ុមទៅនៅជាមួយគាត់តាំងពីញ៉ុមនៅបីទទឹងហ្ហ៎ហ្នឹង។ក៖ចា៎!!ខ៖យាយញ៉ុមប្រាប់ហា៎!!ថាហេយាយញ៉ុមចាស់គាត់ដឹងពីរឿងលំដាប់លំដោយជាងក្មេងហ្ហ៎!!គាត់ចេះតែបបរបញ្ចុកហើយដល់នេះទៅយាយបងចេះតែវ៉ៃញ៉ុមហើយញ៉ុមហូបបាយញ៉ុមអត់ដែលនេះបានត្រីហូបទេ ហូបតែបន្លែហើយទឹកទេ ហើយកាលណាញ៉ុមយកស្លាបព្រាទៅចុចសាច់ត្រីគាត់យកស្លាបព្រាយកទៅសង្កាត់អញ្ចឹងទៅ ញ៉ុមអត់ហ៊ានហូបទេ ហូបកាលណាគា់តវ៉ៃញ៉ុមកាលហ្នឹងញ៉ុមហូបតែទឹកសម្លរបន្លែហ្នឹងទៅហើយគេអោយញ៉ុមទៅឃ្វាលគោ ញ៉ុមអត់ដែលបានទៅរៀនទេ ញ៉ុមសុំគាត់ទៅរៀន គាត់ថាអោយរៀនបានប្រយោជន៍អី ចេះអក្សរទៅនាំតែមានផ្ញើរសំបុត្រប្រុសឈ្មោលទេ ដល់អញ្ចឹងញ៉ុមថាទេវតាអើយ អ្នកអត់ចេះអក្សរអោយគេអោយរៀនច្រលាស់ទៅអោយដឹងប្រឹង មែនដល់ញ៉ុមបន់អញ្ចឹងដូចចិត្តតែម្តង អោយគាត់ហ្នឹងរៀនហើយគាត់ហូបស្លានោះ គ្រូវ៉ៃសប់ចង្កៀងមុំាងសុងដាក់ប្រេងកាតប៉ោតៗនោះចាក់ទៅគេអោយរៀនតាមភូមិនោះ។ក៖ហ៊ីៗ!!ខ៖កាលហ្នឹងជំនាន់សម្តេចសីហនុនោះ គាត់អោយញ៉ុមរៀនអក្ខរកម្ម ដល់ហើយញ៉ុមរៀនបានមួយខែ គ្រាន់តែបានស្គាល់ឈ្មោះអីទេ​ញ៉ុមអត់បានចេះសរសេរទេ។ក៖ចា៎!!ខ៖ដល់កុំអី បងញ៉ុមបងប្រុសញ៉ុមថាស្លាប់នេះ អោយវាទៅរៀននៅសាលាកោះក្របីទៅព្រោះអីបងប្អូន!! អត់អោយទៅទេបានអាណាប្អូនមើលប្អូនអាណាគេមើលគោ !!ដល់អញ្ចឹងញ៉ូមអត់បានរៀន ខោអាវញ៉ុមមិនដែលបានថ្មីទេ សល់ពីកូនគាត់គេទិញថ្មីគេជំរុះអោយញ៉ុមទៅ។ក៖ហ៊ី!!ខ៖ញ៉ុមដឹងច្បាស់ម៉ង!!ហើយពេលម៉ែគាត់នៅឪពុកគា់តនៅគាត់ចងមុងគាត់ចងអីហើយហ្អែងចងមុងអោយប្អូនចូលដេកទៅ ញ៉ុមចូលដេកក្រាលគាត់កាច់ដៃញ៉ុម កាច់ទាល់តែញ៉ុមស្រែកយំហ្ហ៎ ថីថី??បងកាច់ដៃ !!គ្មានទេគាត់ វាជាប់ដៃប្រហោងរនាប ហើយជាប់ដៃប្រហោងរនាបអីបើកន្ទេលក្រាលប្រហោងជិតហ្នឹង!!ក៖ហ៊ី!!ខ៖ហើយគាត់ចេះតែឆ្លើយទៅហើយគាត់មានកូនប្រុសតែមួយទេណាស់ឪពុកធំញ៉ូមហ្នឹងគាត់ដណ្តឹងបងម៉ែញ៉ុមបង្កើតណាស់អញ្ចឹងក៏ជាប់សាច់ដែរវាបងប្អូនជីដូនមួយហ្នឹងដូច!!

ក៖ហើយម៉េចចេះតែធ្វើបាបអ៊ំ?

ខ៖ ចេះតែធ្វើបាបញ៉ុមគាត់ឆ្នាស់ណាស់ គាត់កាចណាស់គាត់កូនស្រីតែមួយឪពុកគាត់លេងភ្លេងការ។ក៖ហ៊ីៗ!!ខ៖ហើយញ៉ុមហៅឪពុកគាត់តែឪឪទៅ!!ឪម៉ែឪម៉ែទៅ ហើយឪពុកគាត់ស្រលាញ់ញ៉ូម ពេលបានអន្សមពីលេងភ្លេងការអីលាក់នៅក្នុងស្គរអីលួចអោយញ៉ុមអត់អោយកូនគាត់ដឹងទេ!!ក៖ហ៊ីៗ!!ខ៖កូនគាត់ដឹងវ៉ៃគាត់ដឹងចរិកកូនគាត់តែគា់តស្រលាញ់ញ៉ូមណាស់។ក៖ច៎ា!!ខ៖កុំធ្វើអីអោយគេខ្នើសចិត្ត វ៉ៃចុះចាញ់គេគាត់ប្រាប់ញ៉ូមអញ្ចឹងណាស់!!ក៖ហ៊ីៗ!!ខ៖ញ៉ូមចេះតែទ្រាំទៅ ។ក៖ហ៊ី!!ខ៖ ដល់ពេលញ៉ុមធំដឹងក្តីញ៉ូមរត់ទៅស៊ីឈ្នួលគេនៅក្រោយវត្តលង្កានៅភ្នំពេញហ្ហ៎!!ក៖​ចា៎!!ខ៖ញ៉ូមទៅជូតផ្ទះញ៉ូមទៅ ដល់ទៅយាយអីហ្នឹងគាត់អោយញ៉ុមដាំបាយដាក់បាតលោកជាងមួយឆ្នាំ គេមានកម្មករគេមានបោសច្រាសផ្ទះធ្វើម្ហូប អ្នកណាក្មួយគាត់អ្នកណាប្រលងធ្លាក់ទៅផ្ទះគាត់ហើយមេគយញ៉ុមចេះបានហ្នឹង ចេះតែគាត់ដឹងចេះតែទៅបើកតែលុយយកនេះរហូត ទាល់តែនេះទៅម្ចាស់ផ្ទះហ្នឹងគេថា បងឯងចេះតែបើកលុយរបស់គ្នា គ្នាមានកំលាំងអីធ្វើការ មួយខែតែប៉ុន្មានរយហ្នឹងពីដើម ។ក៖ហ៊ីៗ!!ខ៖មានណាលុយជំនាន់ហ្នឹងជំនាន់សីហនុ បានវេទនារហូត ដល់ពេលមកញ៉ុមបានមានគ្រួសារបានមួយរយៈខ្លីណាស់អូនអើយ ដល់ពេលគេមានប្រពន្ធមានអីដល់ពេលបែកបាក់គ្នាអញ្ចឹងវេទនា!!

ក៖ ចា៎អញ្ចឹងអ៊ំឥឡូវនិយាយពីបងប្អូនសិនមានអនុស្សាវរីយ៍អីគេខ្លះពេលនៅជាមួយបងប្អូនដែលអ៊ំស្គាល់ៗហ្នឹងហា៎!!លេងអីគេខ្លះជាមួយបងប្អូនហា?

ខ៖ញ៉ុមនៅមានធំដឹងក្តីឡើងស្គាល់ច្បាស់តែបងស្រីញ៉ុមពីរនាក់ហើយទេ ហើយបងស្រីញ៉ុមហ្នឹងគាត់មានគ្រួសារទៅញ៉ុមនៅតែជាមួយញ៉ុមមានគ្រួសារដែរញ៉ុមមកពីធ្វើការគេវិញទៅញ៉ុមឈប់ធ្វើទៅណាស់ ញ៉ុមមកក៏ញ៉ុមមានគ្រួសារមានអីទៅញ៉ុមរស់នៅជាមួយគ្រួសារញ៉ុមបងញ៉ុមក៏ជាមួយគ្រួសារគាត់ អត់បាននៅស្និតស្នាលជាមួយគេទេ!!កាលពីញ៉ុមធំ!!

ក៖ ចុះកាលពីនៅក្មេងហ្ហ៎?

ខ៖ កាលពីញ៉ុមនៅក្មេង បងស្រីញ៉ុមទី៣ហា៎ គាត់នៅជាមួយឪពុកគាត់ ហ្នឹងញ៉ុមនៅក្មេងហ្នឹងញ៉ុមនៅជាមួយបងជីដូនមួយទេ។ក៖ហ៊ីៗ!!!ខ៖ហើយបងធំៗញ៉ុមគេមានគ្រួសារតាំងពីញ៉ូមនៅជាមួយបងជីដូនមួយញ៉ូមណោះ!!

ក៖ហើយចុះអត់មានយកប្អូនទៅនៅជាមួយអ៊ីចឹង?

ខ៖ អត់អីអញ្ចេះ បងស្រីញ៉ុមបងជីដូនមួយញ៉ុមថាអញ្ចេះហ៊ីង៉ែងកុំធំឡើងដុះស្លាបចង់ហើរអីណោះគ្រាន់តែយើងសុំទៅធ្វើការក៏គា់តនិយាយភាសាហ្នឹងដែរ!! ខ្ញុំហា៎ខ្ញុំនៅខ្ញុំស្លៀកសំពត់ដាក់កៅស៊ូខ្ញុំនៅ ខ្ញុំនៅបំរើគាត់ កូនៗគាត់ធំៗ២នៅជិតវត្តគោកអំពិលហា៎!!ញ៉ុមពរឡើងផ្លែចង្កេះអូសជើងចង់ដល់ដីហា៎!!!ជុះអាចមន៍ដាក់កន្ទបញ៉ុមគក់កន្ទបម៉ែគាត់យកបន្ទះរនាបប៉ុនៗហ្នឹងហិយកវ៉ៃញ៉ុម។

ក៖ហើថីបានវ៉ៃបើធ្វើអស់ហើយ?

ខ៖ ឧបមាអញ្ចេក ញ៉ូមគក់ក្រណាត់ឃើញគេងូតទឹកលេងអញ្ចឹងហា៎យើងនៅលេងជាមួយគេបន្តិចទៅវ៉ៃ ហើយគាត់លេងតែល្បែងទេ គាត់លេងកន្ទុយលេខអាចាក់កន្ទុយលេខអាជំនាន់ហ្នឹងយើងនៅវត្តព្រែកសំរោងពោះធំ កាលជំនាន់ហ្នឹង ធជំនាន់ហ្នឹងតែរម៉ក់ជើងទេអូន!!ក៖ហ៊ីៗ!!ខ៖អត់មានអីណាអត់មានម៉ូតូដូចអីអញ្ចេះទេ អ្នកណាមានម៉ូតូម៉ូម៉ាឡែតមួយដូចអ្នកស្កឹមស្កៃខ្លាំងណាស់ជំនាន់ហ្នឹងកូន។

ក៖ ហ្នឹងហើយ!!ពេលហ្នឹងនៅជាមួយ!!

ខ៖ ពេលហ្នឹងនៅតែជាមួយបងជីដូនមួយមួយរស់ឋិតនៅជាមួយបងប្អូនញ៉ុមបង្កើតទេ។

ក៖ ហើយក៏សូវបានលេង!!

ខ៖ មួយនៅជាមួយឪពុកហើយអញ្ចឹងទៅ ហើយមានបងស្រីញ៉ុមមួយគេមានគ្រួសារគេ គេនៅជាមួយប្តីប្រពន្ធគេ!!ក៖ហ្ហ៎!!!ខ៖ញ៉ុមអត់បាននៅឋិតថេរ អីទេ!!

ក៖ អាយុក៏គំលាតគ្នាឆ្ងាយៗទេអ៊ំ?

ខ៖ ចុះបើបងញ៉ុមមួយឆ្នាំថោះទី២ពីបងញ៉ុមឆ្នាំចហា៎!!ហើយថោះមកហើយរកាអូនឯងគិតមើលហើយនៅបងប្រុសញ៉ុម ញ៉ុមដឹងដំណឹងបងប្រុសញ៉ុមស្លាប់ប្រុសមួយទៀតហា៎ឈ្មោះសឿង តែញ៉ូមអត់ស្គាល់មុខ។ក៖ចា៎!!ខ៖ឮតែជីដូននិយាយទេបើយើងនិយយាទៅហ្នឹងវាវែងឆ្ងាយពេកកូនណាស់!!

ក៖ឡើង៥នាក់ ៥នាក់ហើយដែលអ៊ំស្គាល់ហ្នឹង!!

ខ៖ ចា៎!!មើលឈ្មោះសឿងហ្នឹងហើយឈ្មោះស៊នហ្នឹង២នាក់ណាស់ប្រុសហា៎!!ដែលគាត់ស្លាប់ទៅទៅហា៎ បែកបែកទៅនៅអាពត!!

ក៖ អត់ស្គាល់!!

ខ៖អត់ចាំគ្នាទេ ញ៉ុមបែកទៅតែឯងតើអូនពីបែកអាពតទៅបងស្រីញ៉ុមថាឆ្នាំរកាថាស្លាប់ថាអាយុ៤៩ហ្នឹងគាត់នៅព្រែកហូរនេះទេ។ក៖ចា៎!!ខ៖ញ៉ុមហ្ហ៎ទៅនៅឆ្ងាយណាស់។

ក៖ ឥឡូវអ៊ំដោយសារអញ្ចេកអ៊ំកើត១៩៥០មែនទេ?

ខ៖ ចា៎!!

ក៖តែអ៊ំកើតមក ពេលកើតមកពេលដឹងក្តីមកនៅបងប្អូនទាំងអស់ប៉ុន្មាននាក់?

ខ៖ ញ៉ុមកើតដឹងក្តីញ៉ុមនៅជាមួយឪពុកធំម្តាយធំញ៉ុមរហូត។

ក៖តែប៉ុន្មាន អាយុប៉ុន្មានឆ្នាំហ្នឹងបានទៅនៅជាមួយគាត់ហ្នឹង?បានទៅ?

ខ៖ បានញ៉ុមទៅនៅ ព្រោះញ៉ុមទៅនៅញ៉ុមធំគ្រាន់តែថាគេប្រើយើងដូចជាដាំបាយអីបន្តិចបន្តួចបាន។ក៖ហ្ហ៎!!ខ៖ហ្នឹងហើយ!!

ក៖ឃ្លាតទៅរហូត ?

ខ៖ ឃ្លាតរហូត អត់បាននៅជាមួយបងណាអោយច្បាស់លាស់ទេ!!ក៖ហ្ហ៎!!ខ៖ញ៉ុមដឹងស្គាល់ច្បាស់មកពីជីដូនញ៉ូម ជីដូនញ៉ុម!!

ក៖ហើយគេអត់អោយមកផ្ទះទេចុះ?

ខ៖អត់ទេផ្ទះផ្សេងៗគ្នា!!

ក៖ហើយចុះម៉ែឪហ្នឹងម៉េចទៅអញ្ចឹង?

ខ៖ ម៉ែឪអីបើម្តាយញ៉ុមស្លាប់ឪពុកញ៉ុមនៅរស់តែឪពុកញ៉ុមចិញ្ចឹមបងញ៉ុមឆ្នាំរកានោះណាស់ យកបងញ៉ុមឆ្នាំរកាហ្នឹងទៅនៅជាមួយរហូតហ្នឹង ហើយញ៉ុមចង់ទៅនៅជាមួយបងប្អូនផ្ទះមើលឃើញគ្នាអញ្ចឹង ញ៉ុមចង់នៅជាមួយបងប្អូនអញ្ចឹង ញ៉ុមរកសុំបងញ៉ុមទៅ!!

ក៖ ផ្ទះគំលាតឆ្ងាយប៉ុន្មានពីគ្នា?

ខ៖ហ៊ី!!

ក៖ ផ្ទះជាប់គ្នា?

ខ៖ ពីហ្នឹងទៅថ្នល់អញ្ចឹងនេះកូននេះ នៅជិតគ្នា។

ក៖ ហានៅជិតម៉ែឪហានៅជិតបងប្អូនដែរហ្នឹងអ៊ីចឹង?

ខ៖ហ្នឹងហើយ ហើយឪពុកញ៉ុមគាត់អ្នកនេសាទត្រីទេឪពុកខ្ញុំ!!

ក៖ហើយចុះបើគេធ្វើបាបម្លឹងៗមិនព្រមរត់ទៅផ្ទះវិញទៅ?

ខ៖ រត់អី បើគេ គេនិយាយថាគេចិញ្ចឹមយើងតាំងពីក្រហមរងៀលហើយហ្អែងកុំធំឆ្អឹងហើយហី ចេះបាតជើងប៉ុនអញហើយហី!!!

ក៖ហ៊ីសុទ្ធតែថាអោយអញ្ចឹង!!

ខ៖ អត់ពីឪពុកម្តាយគាត់ទៅហា៎ កាលពីឪពុកម្តាយគាត់នៅអត់សូវទេគំរាមយើងទេ។ក៖ហ្ហ៎!!ខ៖ដល់នេះទៅនៅទាល់តែគាត់មានប្តីមានអីកូន!!

ក៖ ហើយឥឡវម៉េចហើយអ៊ុំហ្នឹង?

ខ៖ស្លាប់យូរហើយ!!ស្លាប់ស្រែករកញ៉ុមគាត់ ដល់តែពេលហ្នឹងញ៉ុមខឹងគាត់ខ្លាំងពេកគាត់កុហកញ៉ុមថាអញ្ចេក ហ្អែងឃ្វាលគោហ្នឹងទៅដល់តែបានកូនមួយសារហ្នឹងអោយទៅមីខុមទៅហើយមេហ្នឹងអោយចែកទៅហ្អែង ដល់តែគាត់ចាញ់ល្បែង!!

ក៖យកទៅលក់បាត់!!

ខ៖ គាត់យកគោញ៉ុមទៅលក់ ពូគាត់គាត់អត់កាន់ជើងខាងក្មួយគាត់ទេណាស់ គោហ្នឹងង៉ែងចែកអោយហ៊នទេហិម៉េចរឿងអីយកគោហ្នឹងទៅលក់ ឥឡូវអត់មានលក់បានទេថាអ៊ីចឹងហា៎ ស្រាប់តែនេះមើលមើល ដល់តែពេលញ៉ុមខឹងថាអញ្ចេកបងអើយបើបងឯងពិបាកពេកបងឯងយកចុះគោហ្នឹង គោហ្នឹងចែកញ៉ូមហ្នឹងហា៎គោហ្នឹងកំព្រាតើ។ក៖ហ៊ី!!!ខ៖មេវាកើតមកមេវាងាប់ញ៉ុមដាំទឹកបបរហើយដាក់ដបនេះ បញ្ច្រកៗរស់ដល់ពេលគោហ្នឹងធំពេញក្រមុំទៅគាត់យកទៅលក់ទាល់តែបាន ទៅអ៊ីចឹងទៅញ៉ុមខឹងកន្លែងហ្នឹងញ៉ុមទៅនៅភ្នំពេញទៅ ញ៉ុមទៅសុំម្តាយធំញ៉ុមនៅម្តាយធំញ៉ុមគាត់ស្គាល់ហា៎ថាហ្អែងចេះធ្វើអីបោកខោអាវជូតផ្ទះទៅទៅនៅជាមួយគាត់ទៅ!! គាត់ប្តីគាត់មេគយ គាត់សាច់ឈាមអញដែរ។ក៖ចា៎!!ខ៖ញ៉ុមទៅនៅទៅ ទៅនៅដំបូងអូនអើយពេលភ្លៀងអាខ្អាត់យំខ្អែកខ្អកៗហ្នឹងញ៉ុមយំ ហា៎តាមបង្អួចយំ។

ក៖នឹងផ្ទះពេកអ៊ំហេ?

ខ៖ ធ្លាប់នៅនេះស្ទូងដកហ្ហ៎!!

ក៖ទៅដល់ណោះក្រុងអីហេ!!

ខ៖ ហ្នឹងហើយទៅដល់ណោះក្រុងនៅតែក្នុងផ្ទះហា៎!!ក៖ចា៎!!ខ៖ញ៉ុមទៅនៅដល់ហើយគេអត់អោយញ៉ុមបោសជូតអ៊ីចឹងទេអោយញ៉ុមធ្វើម្ហូបដាក់បាតលោកមួយឆ្នាំពេញ!!ក៖ច៎ា!!ខ៖លោកវត្តលង្កាមួយឆ្នាំពេញ លោកអត់យកម្ហូបទឹកទេថាបើឧបមាស្ងោរពងទា ៣២គ្រាប់អញ្ចឹងតិចអើរត្រឹម តិចបំផុតក៏ត្រឹង១២អង្គដែរ!!ក៖ចា៎!!ខ៖អ៊ីចឹងយើងស្ងោរអោយលើសខ្លាចដាក់ខ្វះ អោបអាផ្តិលប្រាក់គេអ៊ីចឹងហិ!!ញ៉ុមដាក់បានមួយឆ្នាំគត់ហើយដល់ពេលថ្ងៃសីលមកផ្ទះអ៊ីចឹងញ៉ុមធ្វើសីលជាមួយម្ចាស់ផ្ទះហ្នឹងជាមួយម្តាយគេហា៎!!

ក៖ ហ្នឹងហើយ ។

ខ៖ គាត់កាន់សីលគេរវល់អង្វរញ៉ុមសុំញ៉ុមនៅធ្វើជាកូនបង្កើត ញ៉ុមថាគាត់មួយមាត់ អោយហៅគាត់លោកម៉ាក់ លោកម៉ាក់ អើយញ៉ុមអត់ ញ៉ុមអត់ទេញ៉ុមនៅសុខចិត្តនៅបំរើគេបានប៉ុន្មាននៅប៉ុណ្ណឹងបានញ៉ុមនៅជាមួយញ៉ុមហ្នឹង ញ៉ុមអត់អាចដាច់ចិត្តពីស្រុកកំណើតញ៉ុមទេគាត់ចេះតែអង្វរអោយញ៉ុមនៅហ្នឹងទៅ។ ក៖ហ៊ីៗ!!ខ៖សូម្បីតែគាត់យករបស់របរអោយយើងពាក់ក៏ញ៉ុមខ្លាចដែរញ៉ុមខ្លាចបាត់ណាស់ញ៉ុមអត់មានអីសងទេ តែគាត់គំរាមយើងហា៎រកវ៉ៃរកអីខឹងយើងអត់ពាក់!!ក៖ហ៊ី!!ខ៖ដល់តែពេលបែកអាពតហា៎បែកទៅបែកថាអាពតបែកអញ្ចឹងទៅថាញ៉ូមសុំគាត់មកផ្ទះមួយរយៈចេះហេងដែរកុំអីបែកហើយចេញមកញ៉ុមចេញទៅអាពត អញ្ចឹងញ៉ុមបែកបងប្អូនដែរ អត់មានបងប្អូនទៅជាប់ខ្លួនអីម៉ានេះទេ!!គេជំលៀសហើយអូនឯងធ្វើម៉េច។ក៖ចា៎!!ខ៖ញ៉ុមទៅនៅហ្នឹងគេអោយញ៉ុមធ្វើចុងភៅ ធ្វើចុងភៅហត់ណាស់អូនអើយ ទៅទៅស្រុកមានសាច់មានឈាម ណោះទៅនៅចុងភៅហ្នឹងគេថាអោយញ៉ុមហ្នឹងគេសួរញ៉ុមហ្នឹងគេប្រជុំថាអ្នកណាគេមានចេះធ្វើម្ហូបទេមិត្តយើងណាទេ ដល់ហើយនេះទៅញ៉ុម អ្នកទៅជាមួយគាត់ឆ្លើយញ៉ុមថាឆ្លើយធ្វើអី ធ្វើមេផ្ទះទៅវាស្រួលញ៉ុមថាញ៉ុមអត់ស្រួល ញ៉ុមងើបម៉ោង៣ម៉ោងអីមកបបរ អូនអើយស្គមញ៉ុមធ្វើបាន៨ខែគេដូរអោយអ្នករំដោះចាស់ធ្វើវិញហា៎!!ក៖ចា៎!!ខ៖ ញ៉ុមអរអើយអរញ៉ុមឡើងសុំ៣ដងគេអត់អោយញ៉ុមផ្លាស់ទេ ព្រោះអីពួកហ្នឹងគេសុំអីញ៉ុមអោយញ៉ុមអោយសុំអំបិលលួចអំបិលអោយសុំអីក៏អោយ!!

ក៖ចេះអានិតទភអ៊ំណោះ?

ខ៖ចេះតែអានិតយើងខ្មែរដូចគ្នាហា៎!!

ក៖ហ្នឹងហើយអាណាគេដាច់ចិត្ត!!

ខ៖អត់អោយមិត្តហ្នឹងឈប់ទេ អត់អោយទេ បើអត់អោយលើកដៃលើកដៃទាំងអស់ ហើយញ៉ុមបានអីបានឈប់។

ក៖ ចា៎អញ្ចឹងអ៊ំសំរាប់ម្តាយរបស់អ៊ំគាត់ឈ្មោះអីគេវិញ?

ខ៖ អើយឪពុកម្តាយញ៉ុមឈ្មោះមួង។

ក៖ ឥឡូវនិយាយតែម្តាយសិន!!

ខ៖ ម្តាយញ៉ុមឈ្មោះស៊ឹម ហ្នឹងហើយ!!

ក៖មួងស៊ឹម?

ខ៖ ចា៎មួងស៊ឹម៕

ក៖​ម្តាយហា៎ឈ្មោះមួងស៊ឹម?

ខ៖ ឈ្មោះស៊ឹមឪពុកមួង។

ក៖ត្រកូលម្តាយឈ្មោះអីគេចាំទេ?

ខ៖ បើយាយញ៉ុមគាត់ឈ្មោះយាយកា តាតាឌ៊ឺ តាឌ៊ឺយាយកា។

ក៖តែត្រកូលម៉ែហា៎ ត្រកូលចាំទេ។

ខ៖ញ៉ុមចាំប៉ុណ្ណឹង!!តាមួងហ្នឹងឪពុកម៉ែញ៉ុម។

ក៖​មួងស៊ឹមទៅអញ្ចឹងទៅហេ?

ខ៖ ចា៎!!

ក៖ម៉ែឈ្មោះស៊ឹមហ្នឹងហេ?

ខ៖ ហ្នឹងហើយ ម៉ែឈ្មោះស៊ឹម។

ក៖អ៊ីចឹងមួង ស៊ឹមហើយអញ្ចឹងហ្ហ៎!!

ខ៖តាមួងម៉ែស៊ឹម។

ក៖គាត់ស្លាប់អាយុប៉ុន្មាន?

ខ៖ អត់ស្គាល់។

ក៖ អត់ស្គាល់ម៉ែទេហេ?

ខ៖ អត់ អត់ស្គាល់តាហ្នឹងទេ ហើយម៉ែញ៉ុមអត់ស្គាល់មុខទេ។

ក៖ ឥឡូវអ៊ំកើតបានប៉ុន្មានខែម៉ែស្លាប់ចោល?

ខ៖ អត់ដឹងដែរយាយញ៉ុមថាញ៉ុមបីទទឹងអញ្ចឹង។

ក៖ហ្ហ៎អ៊ំនៅខែនៅឡើយហ្នឹងអញ្ចឹងហ្ហ៎!!

ខ៖​នៅក្នុងខែទេ!!

ក៖១ខែ២អីវ៉ាន់ហ្នឹងអ៊ីចឹងហ្ហ៎!!

ខ៖គាត់ថាអ៊ីចឹងបានបងជីដូនមួយញ៉ុម ម៉ែហា៎ម៉ែគាត់យកនាងឯងមកនាងឯងបីទទឹងណាស់!!

ក៖​អោយគេទេហេ?

ខ៖ អោយទៅម្តាយធំញ៉ុមទៅចិញ្ចឹម។

ក៖ប៉ុន្តែគាត់អត់ទាន់ស្លាប់។

ខ៖អោយទៅម្តាយធំញ៉ុមចិញ្ចឹង អត់ទេគាត់ស្លាប់ហើយបានយកញ៉ុមទៅអោយគេហ្នឹង ។

ក៖ហ៊ីនេះទេហី បើគាត់ស្លាប់ម៉េចយកទៅអោយគាត់កើត?ដល់មានអ្នកណាគេយកទៅអោយ!!

ខ៖ យាយញ៉ុម។

ក៖ហ្នឹងហើយត្រូវ!!

ខ៖យាយញ៉ុមហ្នឹងហើយ គាតង់មិនមែនគាត់អ្នកយកអោយទេគាត់អ្នក !!

ក៖យាយ!!

ខ៖យាយញ៉ុមគាត់ពិបាកណាស់ ដល់នេះឪពុកធំញ៉ុមម៉ែញ៉ុមហ្នឹងមានកូនស្រីតែមួយ។ក៖ចា៎!!ខ៖គាត់ថាអាឯងអោយខ្ញុំមកហៅយាយញ៉ុមហ្នឹងហា៎!!ក៖ចា៎!!ខ៖ថាម៉ែឯងអោយញ៉ុមមក ម៉ែឯងមានលទ្ធភាពអី ហ៊ីចាស់ពីដើមមានសមត្ថភាពអីអត់អង្ករអីជាព្រៃអីហូបតែគ្រាន់ថាទៅគាត់ទៅគ្រាន់គាត់ធូរធារហ្នឹងញ៉ុមចិញ្ចឹមយើងទៅណាស់!!ហើយញ៉ុមធំឡើងហ្នឹងញ៉ុមចេះតែឆ្ងល់បងជីដូនមួយចេះតែវ៉ៃញ៉ុម ញ៉ុមចេះតែឆ្ងល់ថាទេចុះបងបង្កើតចេះតែវ៉ៃប្អូនអ៊ីចឹងគិតក្នុងចិត្តខ្លួលឯង!!

ក៖ ហ្ហ៎ពេលហ្នឹងអត់ដឹងហេ?

ខ៖ អត់ដឹងទេ!!បើម៉ែញ៉ុមញ៉ុមអត់ស្គាល់មុខ ញ៉ុមស្គាល់មុខឪពុក ។ក៖ចា៎!!ខ៖ ស្គាល់មុខឪពុកញ៉ុមហ្នឹងថាម៉េចអញ្ចឹង!!

ក៖ហើយឥឡូវាមានដែលអ្នកណាប្រាប់អ៊ំថាមុខម្តាយអ៊ំហ្នឹងម៉េចទេ គា់តជាមនុស្សម៉េចដែរអត់?

ខ៖ម៉ែញ៉ុមគាត់!!

ក៖ម៉ែបង្កើតហា៎??

ខ៖ ម៉ែញ៉ូមម្តាយបង្កើតរបស់ញ៉ុមយាយញ៉ុមប្រាប់ថាពីដើមមកគាត់ជាអ្នកច្រៀងភ្លេងការទេ!!ក៖ហ៊ី!!ខ៖ចា៎!!

ក៖អញ្ចឹងអ្នកសិល្បះទេហេ?

ខ៖ចា៎!!ភ្លេងការពីដើម ពេលគាត់មានរវល់ពិធីការគេយកគាត់ទៅហើយ។ក៖ចា៎!!ខ៖ហើយឪពុកញ៉ុមគាត់ដាក់ចងសន្ទូចហ្នឹង។ក៖ហ្ហ៎!!ខ៖គាត់រកស៊ីអ៊ីចឹង ហើយឧបមាថាគេជួលទៅមុជទឹកវ៉ៃធ្នួសវ៉ៃអីនៅក្នុងទឹកហ្នឹង!!

ក៖ ហ្នឹងហើយ!!

ខ៖គាត់ទៅហឹបទឹកទៅ!!

ក៖ ហ្នឹងឪពុកហេ?

ខ៖ ហ្នឹងហើយឪពុកញ៉ុម!!

ក៖តែអត់ចាំអីពីម្តាយទៀតទេហេ?

ខ៖ អត់រលីង!!

ក៖ គាត់អាយុប៉ុន្មានពេលគាត់ស្លាប់ហ្នឹងអត់ដឹងទេហេ??

ខ៖អត់ដឹងរលីងកូនអើយអត់ដឹងទេ!!

ក៖ឆ្នាំណាឆ្នាំណីអត់ចាំទាំងអស់?

ខ៖អត់ គេសួរអញ្ចឹងញ៉ុមថាញ៉ុមអត់ស្គាល់មុខម៉ែញ៉ុមផងហ្នឹង។ក៖ហ៊ីៗ!!ខ៖ញ៉ុមអត់ស្គាល់ទេ!!

ក៖អានិតណាស់អ៊ីចឹងអ៊ំដូចរបៀបថាទៅនៅជាមួយគេ!!

ខ៖ញ៉ុមអត់ស្គាល់ទេកូន!!ហើយនៅជាមួយបងប្អូនជីដូនមួយហ្នឹងនឹកថាគេបងបង្កើតទេ តែនឹកឃើញថាគេវ៉ៃពេក។

ក៖បានសួរហ្នឹង?

ខ៖ វ៉ៃពេកបានយាយញ៉ុម ចៅអញឃើញតែយំរហូតថី? បងវ៉ៃ ។ក៖ចា៎!!ខ៖ហើយកូនឯងធ្វើអីគេ?អត់ធ្វើអីគេផង!! ដល់តែធំស្គាល់តែសំពត់ដាក់កៅស៊ូអញ្ចឹងហិទៅឃ្វាលគោហ្នឹងទៅហើយឃ្វាលគោស្ពាយខ្សែគោឡើងចង់វាចៗស្មាហើយព្រោះគោគេច្រើន!!ក៖ចា៎!!ខ៖តែបងញ៉ុម បងជីដូនមួយញ៉ុមកាលពុកគាត់នៅ គាត់អ្នកគ្រាន់បើជាងគេណាស់ ។ក៖ចា៎!!ខ៖ដល់តែអត់ពីឪពុកអត់ម្តាយទៅគាត់មានប្តីទៅគាត់ចេញជាល្បែង។

ក៖ហ្ហចេះទៅអញ្ចឹងបើអញ្ចឹងរលាយអស់ហើយ ហើយល្បែងហើយក្បត់ប្តីទៀត។ក៖ចំ!!ខ៖ហើយប្តីស្លូត អើយស្លូត!!

ក៖ គាត់ឆ្នាស់ពេកអញ្ចឹងហើយ!!

ខ៖ហ្នឹងហើយអើរវ៉ៃប្តី ផ្ទះពីដើមជញ្ជាំងគេគៀប គៀបជញ្ជាំងស្លឹកតើកូន!!ក៖ចា៎!!ខ៖ហ្នឹងហើយវ៉ៃច្រានគាត់ចង់ដាច់ជញ្ជាំងញ៉ុមស្រែកអោយពូ ពូខាងឪពុកគាត់ហា៎ !!ក៖ហ៊ីៗ!!ខ៖ប្អូនខាងឪពុកគាត់ហ្នឹងវើយជួយអ្នកផងហិ!!បងវ៉ៃគាត់ចង់ច្របាច់កររកគេជួយ!!

ក៖ ប្រុសអោយប្រពន្ធវ៉ៃបានហេ??

ខ៖ ស្លូត ស្លូតណាស់ ។ក៖ចា៎!!ខ៖ស្លូតលោកបួសវត្តនេះទឹមតែសុគតតើ!!ក៖ហ្ហ៎!!ហើយមានកូននៅសល់សំនល់កូនពីរហិ!!ស្រុកមួយប្រុសមួយនៅជាប់វត្តនេះ។

ក៖អញ្ចឹងអ៊ំសំរាប់ពេលអ៊ំទៅនៅជាមួយហ្នឹងអ៊ំទៅនៅជាមួយអ៊ំបង្កើតហ្នឹងមែន?សាច់បង្កើត?

ខ៖ ម្តាយធំញ៉ុម!!!

ក៖សាច់បង្កើតហេ?

ខ៖ ស្រីខាងស្រីហ្នឹងបងម៉ែញ៉ុមបង្កើត!!

ក៖បងបង្កើតហ្ហ៎ចា៎!!

ខ៖បងបង្កើត អញ្ចឹងអាប្តីគាត់ហ្នឹងជាប់ខ្សែស្រឡាយដែរទេ!!ក៖ចា៎!!ខ៖ចា៎!!

ក៖អ៊ីចឹងសុទ្ធតែសាច់ឯងដែរហ្នឹង!!

ខ៖ នៅក្នុងស្រុកភូមិហ្នឹងសាច់ឯងទេ។ក៖ចា៎!!ខ៖បានគាត់ស្រលាញ់ញ៉ុមណាស់!!ក៖ចា៎!!ខ៖ប្តីម្តាយអំញ៉ុម គាត់លេងភ្លេចការគាត់អត់ទៅលេងអីខុសហ្នឹងទេ។

ក៖ចា៎ចុះម៉េចឪពុកអ៊ំឈ្មោះអីគេវិញ?

ខ៖ ឪពុកញ៉ុមឈ្មោះជុក ។

ក៖ អីគេឈ្មោះជុកវិញ?

ខ​៖ អើរ មួង ជុកហ្នឹង !!

ក៖ ឪពុកហា៎?

ខ៖ចា៎!!

ក៖ ឪពុកបង្កើតឈ្មោះមួង ជុក?

ខ៖ ហ្នឹងហើយ។

ក៖ ម្តាយឈ្មោះអីគេសឿន?

ខ៖ អើរ ហ្ហ៎ញ៉ុមច្រឡំ ចាំមើលហា៎!!

ក៖ហ្ហ៎ច្រឡំទេអ៊ីចឹងមិនមែនមួង សួងទេ!!

ខ៖ ម្តាយញ៉ូមឪពុកគាត់ឈ្មោះតាឌ៊ឺ។

ក៖អ៊ីចឹងឌ៊ឺ សឿន?

ខ៖ យាយយាយកាអើរម្តាយគាត់ឈ្មោះយាយកា ឪពុករបស់ញ៉ុមឈ្មោះមួងជុក។

ក៖ចា៎ប៉ុន្តែម្តាយឈ្មោះសឿនហេ?សឿនឬក៏ស៊ឹម?

ខ៖ ស៊ឹម។

ក៖ ស៊ឹមទេហេច្រឡំ!!អ៊ីចឹងម៉េចឪពុករបស់ម្តាយឈ្មោះអីគេមិញ?

ខ៖ ឈ្មោះតាឌ៊ើ តាឌ៊ើយាយការ។

ក៖អ៊ីចឹង ឌ៊ើរ ស៊ឹម។

ខ៖ឪពុកគាត់ឈ្មោះឌ៊ើម្តាយគាត់ឈ្មោះយាយកា។ក៖ចា៎!!ខ៖បើឪញ៉ុមឪពុកឈ្មោះមួង ជុក។ក៖ចា៎!!ខ៖ចា៎!!

ក៖អញ្ចឹងឪពុករបស់អ៊ំឈ្មោះតាមួងហេ?ហ៊ីជុកញ៉ុមច្រឡំ!!

ខ៖ ជុក!!អត់ទេ!!

ក៖ ឥឡូវគាត់ស្លាប់ឬក៏រស់ឪពុករបស់អ៊ំ?

ខ៖ ស្លាប់យូរហើយហ្នឹង!!

ក៖មុនជំនាន់ប៉ុលពតឬក៏ហើយ?

ខ៖ស្លាប់តាំងពីញ៉ុមអាយុ១៥ ១៦ហ្ហ៎!!

ក៖ហ្ហ៎អញ្ចឹងមិនទាន់ចូលទៅនៅសង្គមរាស្ត្រនិយមនៅឡើយទេ!!

ខ៖ ហ្នឹងហើយ។

ក៖ អញ្ចឹងអ៊ំសំរាប់ឪពុករបស់អ៊ំគាត់កើតនៅពេលណាអ៊ំចាំទេ?

ខ៖ អ់ត!!

ក៖អត់ចាំម៉ងហេ?

ខ៖ អត់ចាំសោះ។

ក៖ គាត់កើតឆ្នាំខ្មែរគាត់កើតឆ្នាំសត្វអីគេអ៊ំដឹងអត់?

ខ៖ ញ៉ុមអត់ដឹងគាត់ឆ្នាំអី​ឆ្នំាអី!!

ក៖ គាត់ស្លាប់ពេលអ៊ំអាយុ១៥ឆ្នំា?ខ៖ចា៎!!ក៖អញ្ចឹង១៩៦៥ឆ្នាំគាត់ស្លាប់។

ខ៖ហ្នឹងហើយ ។

ក៖ ហើយគាត់អាយុប៉ុនា្មនដែលគាត់ស្លាប់ហ្នឹងអ៊ំចាំទេ?

ខ៖ គាត់បើពុកញ៉ុមជាង ជាង៥០ក្រាស់ហេដំនើរ!!

ក៖ អ៊ីចឹងបង៥០ក្រាស់ ៥៧ ៥៨អីហ្នឹងហេ?

ខ៖ ហ្នឹងហើយ។គាត់ខ្ទង់៥០ ៥០លើស!!

ក៖ អញ្ចឹងស្មានត្រឹម៥៧ ៥៨ហ្នឹង។

ខ៖អ៊ីចឹងបានញ៉ូមថាហ៊ីឪពុកញ៉ុមគេថាគ្រប់តែគ្នា គាត់មិនគួរស្លាប់ទេគាត់អាយុទឹមតែប៉ុណ្ណឹង។ក៖ចា៎!!ខ៖តែគ្រាន់តែដឹងថា៥០លើស!!

ក៖​ចា៎ឥឡូវអ៊ំចំាអីគេខ្លះពីឪពុកអ៊ំនិយាយប្រាប់មើល?

ខ៖ឪពុកញ៉ុមស្លាប់ទៅព្រោះអីញ៉ុមនៅបែកពីគាត់ញ៉ុមនៅអាផ្ទះជិតគ្នាមែន!!ក៖ហ៊ីៗ!!ខ៖តែគាត់នៅជាមួយកូនអាយុអាឆ្នាំរកានោះ។

ក៖តែនេះគាត់ស្គាល់ហើយនេះមែនទេអ៊ំ!!

ខ៖ ហ្នឹងហើយ!!

ក៖ម៉េចដែរចរិកគាត់ហា៎?

ខ៖ ឪពុកញ៉ុមមនុស្សល្អម៉ង គាត់អត់មាននេះទេ គាត់ចេះហូបដែរហូបតែទឹកត្នោតជូរ អត់ហើយ!!

ក៖អ៊ំទឹកត្នោតជូរឆ្ងាញ់តើ!!

ខ៖ ហ្នឹងហើយ!ហើយគាត់អត់ចេះរករឿងកូនចៅណាញាតិខាងណាទេគាត់ហូបហើយគាត់ទៅផ្ទះអញ្ចឹងមាន់ហ្នឹងគាត់ចិញ្ចឹមតែហូបទេ គាត់អត់ចិញ្ចឹមលក់ទេ។ក៖ចា៎!!ខ៖ពេលកូនសំរានលក់អស់អ៊ីចឹងពេលគាត់ចង់ធ្វើមាន់ហូបអីគាត់ដើរដាស់កូនទាំងអស់។

ក៖អោយហូប?

ខ៖ អោយហូប គាងត់ហូបតែស្លាបក្បាលហើយហើយអោយកូនហើយ ហើយអត់មានទៅទាស់ជាមួយអ្នកណាកូនចៅអ្នកណាកូនណាពិបាកចិត្តហ៊ីឪពុកអញ្ចស្រវឹងទៅកូរអីអញ្ចេះអត់ទេ ត្នោតជូរអាត្រឡោកហ្នឹងហ្ហ៎!!ក៖ហ្នឹងហើយ!!ខ៖ហើយទៅជូតក្បាល ចាស់ៗពីដើមនៅសល់អានេះទាំងអស់ជូតតែក្រមានេះអញ្ចឹងហ្នឹង!!

ខ៖ចា៎!!

ក៖ហ្នឹងហើយ!!  
ខ៖ចាស់ៗពីដើមញ៉ូមចាំប៉ុណ្ណឹងអោយចាំទៅទៀតអត់ទេ !!

ក៖តែគ្រាន់តែគាត់រកស៊ីអ្នករាយសន្ទូច?

ខ៖ គាត់កាលពីហ្នឹងគាត់ចងសន្ទូចហ្នឹងបានណាស់មួយទ្រុងមួយទ្រុងសុទ្ទតែឆ្លាង់ចងនៅក្នុងស្ទឹងទេ!!ក៖ហ្ហ៎!!ខ៖ឪពុកញ៉ុមអត់ចងនៅបឹងទេចងនៅក្នុងស្ទឹងយើងហ្នឹង។

ក៖ចា៎អញ្ចឹងដោយសារអ៊ំពេលជំនាន់មុនត្រីសំបូរខ្លាំងណាស់!!

ខ៖ សំបូរខ្លាំងណាស់ហើយ ហើយគា់តចិញ្ចឹមកូនមួយយ៉ាងធូរ។

ក៖ហ្នឹងហើយ!!

ខ៖ហើយកូនស្រីតែមួយនៅជាមួយឪពុក។

ក៖ចា៎មិនមែនដូចសម័យឥឡូវទេ សម័យឥឡូវតិចថារកត្រីបានហូបចុះ!!!!មិនងាយទេ!!

ខ៖ ដល់បានត្រីទាល់តែគេអ្នកសកម្មណាស់!!រកបានត្រីលក់ទៅ ហើយសម័យនេះសុទ្ធតែឆក់បានត្រីណាកើតមក!!

ក៖ចា៎ហ្នឹងហើយ បើទៅបញ្ឈប់កំនើតគ្នាហើយហ្នឹង។

ខ៖ ឪពុកញ៉ុមពូកែណាស់ ចងសង្ទូចឆ្លាង អានុយក្អាត់ហ្ហ៎។ក៖ចា៎!!ខ៖ចាប់ក្អាត់យកទៅដោតឪពុកញ៉ុមហើយពេលរវល់បុណ្យទានអីអ៊ីចឹងទៅចេះតែជួលគាត់ទៅធ្វើជ្រក់ធ្វើអីអ៊ីចឹងទៅណាស់!!

ក៖ ជ្រក់អីគេអ៊ំ?

ខ៖ ធ្វើជ្រូក!!កាលឪពុកញ៉ុមស្លាប់ហា៎ដូចមែន!!

ក៖ ជ្រក់អីគេដូចបន្លែហ្នឹងហី?

ខ៖ ធ្វើជ្រក់អីធ្វើសត្វជ្រូកហា៎!!

ក៖ ហ្ហ៎សត្វជ្រូកហេ?

ខ៖ ធ្វើសត្វជ្រូក។ក៖ហ្ហ៎!!ខ៖ហើយដល់តែពេលឪពុកញ៉ុមស្លាប់ហា៎នេះហ្នឹងហើយនេះអាពពុះមាត់ឡើងខុកខុកស្រែក ស្រែកស្រដៀងសត្វជ្រូកអញ្ចឹង ហ្នឹងមុនគាត់ស្លាប់ហា៎ សូត្រធម៌អោយគាត់៣យប់៣ថ្ងៃហា៎ហើយធ្វើពូនភ្នំខ្សាច់អោយគាត់គាត់ដឹងខ្លួនឡើងវិញ។ក៖ចា៎!!ខ៖បានគាត់ផ្លឹកទៅ៣យប់៣ថ្ងៃហា៎!!

ក៖ចំយូរទៀត!!

ខ៖ ហ្នឹងហើយយកអាចារ្យមកសូត្រទៅ។

ក៖ តែអ៊ំញ៉ុមគិតថាអញ្ចេកសម្លាប់ហា៎ សម្លាប់ម្ហូបអាហារនោះមនុស្សអត់មានបាបកម្មអីទេអ៊ំ អ៊ំមិនបាច់គិតថាឪពុកអ៊ំមានបាបអីទេញ៉ុមគិតមួយហ្នឹងគឺអត់មានម៉ង តែបើសិនជាយើងយកជ្រូកមួយហ្នឹងទៅលេងសើចអីវ៉ាន់បានយើងបាប តែដោយសារ!!

ខ៖ យើងឆាប់ចាប់ជាតិណោះ?

ក៖ហ្នឹងហើយដោយសារអញ្ចេកវាយកសម្លាប់ដោយសារញុំាដោយសារបរិភោគទាំងអស់គ្នាទេ!!ខ៖ចា៎!!ក៖យើងមិនមែនយកទៅធ្វើអីផ្សេងទេ គាត់អត់អីទេ។

ក៖ គាត់ងត់ដែលនេះទេតែអ្នកណាគេរវល់ពិធីអីគេហៅគាត់ហើយ។ក៖ចា៎!!ខ៖ដល់នេះទៅអាចារ្យគេថាអោយយើងពូនភ្នំខ្សាច់ធ្វើនេះទៅពូនភ្នំពូនអីអោយគាត់ទៅ!!

ក៖​ហ្នឹងហើយតាមជំនឿណោះអ៊ំណោះ?

ខ៖ តាមជំនឿបុរាណហ្នឹង។

ក៖​ហ្នឹងហើយ។

ខ៖ ហ្នឹងញ៉ុមដឹងវាអញ្ចឹង។ក៖ចា៎!!ខ៖ហើយញ៉ូមចង់ទៅនៅជាមួយឪពុកញ៉ុមអើយចង់ តែអត់ដឹងធ្វើម៉េច!!

ក៖ហើយចុះមិនព្រមទៅប្រាប់អ៊ំទៅហាទៅប្រាប់ឪពុកទៅ។

ខ៖ បា្រប់គាត់។

ក៖ថាចង់ទៅវិញ។

ខ៖ ឪពុកញ៉ុមថាហ៊ីកូនឯងទៅនៅជាមួយឪម៉េចបើគេយកកូនឯងតាំងពីនៅបីទទឹងមក ។ក៖ហ៊ី!!ខ៖កុំអោយគេអត់ចិត្តកូនឯងចង់ហូបអីមកពេលណានេះទៅឪពុកញ៉ុមគាត់ប៉ិនរកត្រីនោះឪពុកញ៉ុមអោយបងៗញ៉ុមមកហៅទៅបាយ បានទៅហូបបាយផ្ទះឪពុកញ៉ុមហូបឆ្ងាញ់!!

ក៖សប្បាយចិត្តណាស់ហេ!!

ខ៖ ចុះបើគាត់ទៅលេងល្បែងរហូតទាល់តែអស់គោពីក្រោលហ្នឹង!ក៖ហ៊ីៗ!!ខ៖ហើយយើងនៅតែផ្ទះហូបវេទនាហ្នឹង។ក៖ហ៊ី!!ខ៖ហើយលើកឆ្នាំងបាយញ័រអ៊ីចឹងណាស់ ហើយអាផ្ទះបាយមិនធ្វើរនាប។ ក៖ចា៎!!ខ៖ហើយយើងអាចង្ក្រានយើងមិនធ្វើពីដីហើយដល់នេះយើងកាយផេសទំលាក់មកវាកំពូកឡើងខ្ពស់អញ្ចឹងនោះ!! លើកឆ្នាំងបាយភ្លាមបាក់រនាបផុងជះអាឆ្នាំងហ្នឹងទៅមុខបើមកអញ្ចេកញ៉ូមរលួយបាត់ហើយ។ក៖ចា៎!!!ខ៖ញ៉ុមស្រែកវាស ពូញ៉ុម មីហ្នឹងហា៎វាអញ្ចឹងហា៎វាបណ្តោយក្មេងប៉ុនករដៃអោយដាំបាយ។ក៖ហ៊ី!!ខ៖ហើយញ៉ូមចាំច្បាស់ណាស់ ហើយឆ្នាំងអាឆ្នាំងមាត់កាត់ឡើងញ័រអញ្ចឹងណាស់!!ក៖ចា៎!!ខ៖អាបាយកំពុងពុះភ័យណាស់ពេលលើក!!

ក៖ហ៊ីអាពេលជាត់បាយហា៎!!

ខ៖ ហ្នឹងហើយ យើងជាន់រនាបមិនបាក់មិនផុង។ក៖ចា៎!!ខ៖ផុងទៅចេះអាឆ្នាំងហ្នឹងទៅមុខ!!

ក៖ទៅមុខ!!

ខ៖បើមកណេះញ៉ុមរលួយអស់បាត់ហើយញ៉ុមមិនរស់ទេ ហើយឈឺកាលជំនាន់ហ្នឹងឈឺម្តាយធំញ៉ុមគាត់អាគ្រាប់ស្លែងយើងហ្នឹង។ក៖ហ៊ី!!ខ៖អោយអាគ្រាប់ស្លែងហ្នឹងញ៉ុមលេបតើ!!

ក៖មហើយម៉េចទៅអោយលេបវិញអាហ្នឹងពុលតើ!!

ខ៖ ឆាកតិចៗញ៉ុមឧស្សាហ៍ចុកឧស្សាហ៍អីអញ្ចឹងណាស់ គាត់ឆាកទូចអញ្ចឹងហិ គាត់ដូចថាមួយគ្រាប់អញ្ចឹងហិមានប៉ុន្មានគាត់ពុះមានប៉ុន្មាន គាត់ចាស់ៗពីដើមញ៉ុមអត់ដែលស្គាល់ថ្នាំពេទ្យទេញ៉ុមលេបគ្រាប់ស្លែងហ្នឹង!!ក៖ចំ!!ខ​៖គាត់ឆាកអោយមើលតែក្តៅខ្លួនគាត់ឆាកអោយហ្នឹង!!

ក៖ទៅហូបអាហ្នឹងបាត់ឈឺវិញ?

ខ៖ បាត់!!

ក៖អាហ្នឹងដូចជាគ្រឿងពុលតើអ៊ំហេ?

ខ៖ អាហ្នឹងគេយកធ្វើថ្នាំតើកូន!!

ក៖ស្លែងហ្នឹង?

ខ៖ គ្រាប់ស្លែងគេមកទិញយកទៅណាស់!!ក៖ហូ!!ខ៖ អត់មានទៀតណាស់ តែនេះទៅកុំតែអោយយើងហូប ហូបលើស ហូបលើសអត់បានទេ ប្រកាច់!!

ក៖ហូបលើសស្លាប់វិញ!!!

ខ៖ ចា៎!!ដល់ញ៉ូមកាលហ្នឹងញ៉ុមចេះតែអត់ស្រួលខ្លួនញ៉ុមធំតែពោះ ដល់ពេលញ៉ុមហូបអាហ្នឹងមានអីញ៉ុមអត់ដែលស្គាល់ថ្នាំពេទ្យទេ!!កាលញ៉ុមធំ ដូចថាញ៉ុមដឹងខុសត្រូវខ្លះៗហា៎!!ដល់ញ៉ូមមកពិបាក ពីបាកគេពេញប្រើហា៎អើយពិបាកណាស់!

ក៖​ចា៎ប្រើវីនៅផ្ទះហ្នឹងម៉ងហេ?

ខ៖ អើយអូនអើយទៅឃ្វាលគោសុំតែលុយ១០០អត់អោយផង។ក៖ហ៊ីៗ!!ខ៖ដល់នេះហ្នឹងញ៉ុមអត់អោយលុយយកអង្ករមួយកំប៉ុងទៅដូរអំពៅ អំពៅចំការហ្នឹង អានេះហ្នឹងអង្ករមួយកំប៉ុង កាប់យកមកផ្ញើរអ្នកផ្ទះកាប់បាច់ប៉ុនៗហ្នឹងហិដាក់លើខ្នងគោជិះគោកន្លែងណាមានភក់!!

ក៖ជិះគោទៅ?

ខ៖ ជិះគោ!

ក៖ ឡើងលើគោម៉េចរួចទៅអ៊ំ?ធ្វើម៉េចទៅ?

ខ៖ ដល់នេះទៅយើងអោយវាដើរមកអោយវាដើរមកអាដីទាបទៅហើយចុះយើងមានអាដីរាងខ្ពស់ហ្ហ៎អាផ្លូវគេហ្នឹង។

ក៖ហ្ហ៎ឆ្លាត!!

ខ៖ហ្នឹងហើយឡើងដល់កន្លែងហ្នឹងហបហបអង្អែលៗឡើងដល់ខ្លួនវាឈប់យើងឡើងទៅ!!

ក៖ឡើងព្រុច!!

ខ៖ហើយយើងដាក់អំពៅនៅលើខ្នងទៅ!!ដល់ផ្ទះទៅគាត់ហូបជាងយើងផង!!ក៖ចា៎ហ៊ីៗ!!ខ៖ហើយអាកូនហ្នឹងដល់ដណ្តើមកាប់អំពៅដល់កាប់ចុះកាប់ឡើងស្នាមដៃវា វានៅចាំហា៎ មីងមីង !ស្អី មីងឯងបានអំពៅមកញ៉ុមឃ្លានពេកដណ្តើមអំពៅយកទៅកាប់ដាច់!!អើយហ្អែងហើយអញ្ចឹងអញយកមកអោយស៊ីហើយហ្អែង!!

ក៖កាប់មិនប្រយត្ន័ទៀត!!!

ខ៖ ខ្លួនឯងអាណាធ្វើអី!!

ក៖អញ្ចឹងអ៊ំសំរាប់យាយខាងម្តាយសិន នៅស្គាល់យាយខាងម្តាយដែរមែនទេ ដោយសារនៅជាមួយបងប្អូនបង្កើតរបស់ម៉ែហ្នឹង យាយឈ្មោះអីគេវិញ?ខ៖ ចា៎?ក៖យាយឈ្មោះអីគេវិញ យាយខាងម៉ែ?

ខ៖ យាយខាងម៉ែយាយយក់ តែញ៉ុមអត់ស្គាល់ទេគាត់ស្លាប់តាំង!!

ក៖ ពីប៉ុល ពត?

ខ៖ ហ្នឹងហើយ។

ក៖ត្រកូលគាត់ក៏អត់ស្គាល់ដែរ ?

ខ៖ហ្នឹងហើយ។

ក៖តែគ្រាន់តែដឹងថាគាត់ឈ្មោះយាយយក់?

ខ៖ ហ្នឹងហើយតាមួងយាយយក់។

ក៖​ចា៎អញ្ចឹងតាឈ្មោះតាមួង!!

ខ៖ហ្នឹងហើយតាតាមួង។

ក៖មានចាំអីគេខ្លះពីពួកគាត់ទេ មានដែលដូនតាណាឬក៏អ៊ំអីប្រាប់អត់?

ខ៖ អាហ្នឹងតាមួងយាយយក់ហ្នឹងហិឪពុកម្តាយខាងឪពុកញ៉ុមទេណាស់!!!ក៖ហ្ហ៎!!ខ៖បើម្តាយខាង​ ម្តាយខាងម៉ែញ៉ុមតាឌ៊ើរយាយកា។

ក៖ហ្ហ៎អ៊ីចឹងខុសហើយ!!

ខ៖តាឌ៊ើរយាយកា។

ក៖ឥឡូវនិយាយពី!!

ខ៖ ទាល់តែកូនឯងកត់បានចាំ!!

ក៖ចា៎ឥឡូវនិយាយពីតាឌ៊ើរហើយនឹងយាយកាសិនអ៊ំកើតទាន់ពួកគាត់ទាំង២នាក់ហ្នឹងអត់?

ខ៖ ទាន់តើ!!

ក៖ហើយឥឡូវម៉េចដែរយាយ?

ខ៖ យាយញ៉ុមទាន់គាត់ហ្នឹងតាញ៉ុមហើយយាយញ៉ុមអត់ដែលនៅជាមួយគ្នាផង។

ក៖ហើយម៉េចលែងគ្នា!!

ខ៖ ចាំមើលមុខរបរយាយញ៉ុមគាត់កាត់សក់!!

ក៖ហ្នឹងហើយ។

ខ៖ កាត់សក់គាត់នៅជាមួយបងស្រីទី៣ឈ្មោះហ៊ឹមហ្នឹងហា៎!!ក៖ចា៎!!ខ៖ហ្នឹងហើយ ញ៉ុមដឹងគាត់នៅជាមួយយាយញ៉ុមទេ មើលបងប្អូនញ៉ុមនៅបែកគ្នាទាំងអស់ បងស្រីញ៉ុមហ្នឹងនៅជាមួយយាយនោះ បងស្រីមួយទៀតនៅជាមួយឪពុក។

ក៖បែកគ្នាទាំងអស់?

ខ៖ អ៊ីចឹងបានញ៉ុមអត់បាននៅជាមួយហា៎!!

ក៖ហ្នឹងហើយ !!

ខ៖ ប្រវត្តិញ៉ុមអញ្ចឹង!!ក៖ចា៎!!ខ៖ ញ៉ុមដឹងក្តីមកបងស្រីញ៉ូមទី២បន្ទាប់ពីបងប្រុសញ៉ុមមកយាយហ៊ឹមហ្នឹង ជុក ហ៊ឹមហ្នឹងគាត់នៅជាមួយយាយកា។ក៖ហ៊ីៗ!!ខ៖ហើយជុក ហ៊ុនហ្នឹងគាត់នៅជាមួយឪពុកញ៉ុមតែម្តង។ក៖ចា៎!!ខ៖ហើយខ្ញុំនៅជាមួយម្តាយធំខ្ញុំហិ!!ក៖ហ៊ីៗ!!ខ៖ម្តាយធំញ៉ុមហិទៅបានញ៉ុមអត់បានញ៉ុមអត់បាននៅជាមួយឋិតថេរលេងជាមួយកូនឯងសួរ អត់ដែលមានដែលបានស្គាល់លេងអីទេកូន មកនៅជាមួយគេដឹងតែបាយហើយដឹងថាយើងឃ្វាលគោអីវ៉ាន់កើតអ៊ីចឹងហា៎!គេអោយយើងឃ្វាលគោទៅបឹងហ្នឹងហើយ។

ក៖ហ្ហ៎បឹងក្រោយហ្នឹងហី?

ខ៖ អាបឹងជិះកាត់ហ្នឹងហា៎!!ហ្នឹងហើយ!!ក៖ចា៎!!ខ៖តាមហ្នឹងកាលហ្នឹងសុទ្ធតែសណ្តែកដីហើយនឹងចំការអំពៅកូន។ក៖ហ្ហ៎!!ខ៖គេដាំឪឡឹក។

ក៖ហើយអ៊ីចឹងស្អាតណាស់អ៊ីចឹង?

ខ៖ ចា៎!!

ក៖ ហើយពេលហ្នឹងអត់នេះទេអ៊ំហី គេអត់ទាន់បង្ហូរទឹកមកទេអ៊ំហី?

ខ៖ គេសំបូរដាំអំពៅជាង!! អត់មាន អត់មាននេះទេ គេមានចំការគេតាមលំដាប់លំដោយណាស់។

ក៖អត់មានទឹកបង្ហូរពីភ្នំពេញមកទេហី?

ខ៖ អត់ទេ។

ក៖ស្អាតណាស់ហី?

ខ៖អត់ទេកូនទឹកបឹងក៏ថ្លាដែរ។

ក៖ គេហៅព្រៃអស់លោកហ្នឹងអ៊ំហី?

ខ៖ហ្នឹងហើយ!!

ក៖ហ៊ីកន្លែងព្រៃញ៉ុមកាប់អុសហ្នឹងអ៊ំ!!

ខ៖ព្រៃអស់លោក អាហ្នឹងកូនឯងជិះមកហ្នឹងហា៎!!ក៖ចា៎ចា៎!!ខ៖តែខាងណេះអស់លោកហិឃើញវិហារអស់លោកតា លោកក្នុងលោកក្រៅហា៎!!

ក៖ហ្នឹងហើយ!!

ខ៖ហ្នឹងហើយកន្លែងហ្នឹង!!

ក៖ ញ៉ុមភ្លេចគិតថាហ្នឹងព្រៃអស់លោកសោះ ផ្ទះញ៉ុមនៅព្រែកហូរហ្ហ៎អ៊ំ!!

ខ៖អ៊ីចឹង?ក៖ចា៎!!ខ៖អ៊ីចឹងចុះ ហើយកូនឯងគិតមើលវត្តញ៉ុម ញ៉ុមមិនដែលថា ញ៉ុមអត់ដែលស្គាល់កាន់លុយ!!ក៖ហ៊ីៗ!!ខ៖ញ៉ុមអាលុយគេអារូបលុយ៥កាក់រូបប្រាសាទនោះ!!ក៖ចា៎!!ខ៖ជំនាន់ហ្នឹងរូបអាស្រាលៗហា៎!!ក៖ចា៎!!ខ៖កូនឯងបើចេកអាំងមួយជំលៀសប៉ុណ្ណេះណោះ។

ក៖ហ្នឹងហើយ ហ្នឹងហើយ!!

ខ៖ ហូបអស់ហេ!!ទៅបុណ្យហា៎!!ក៖ចា៎!!ខ៖ពេលទៅបុណ្យគាត់ចង់យើងចង់ទៅបុណ្យគាត់ធ្វើហៅយើងង៉ែងរកចៃអោយបងជីដូនមួយហ្អែងមករកចៃអោយអញយប់ហ្នឹងចាំអញអោយលុយទៅមើលល្ខោនព្រែកថ្លឹងយើងហ្នឹង!!ក៖ចា៎!!ខ៖អោយ១រៀលពីរនាក់។ក៖ហ៊ីៗ!!ខ៖ពីរនាក់បងញ៉ុម!!

ក៖ទៅហើយ!!

ខ៖ ហ្នឹងហើយទៅហើយ១រៀលពីរនាក់អាទឹកកកមួយដុំ៥កាក់ប៉ុនក្បាលជង្គង់ អាដាក់ទឹកស៊ីរ៉ូគ្រប់ពណ៌!!

ក៖ហ្នឹងហើយ ហ្នឹងហើយការពិតជំនាន់មុនគេហូបអញ្ចឹងអ៊ំ!!តែឥឡូវអត់មានទេណាស់!!

ខ៖ អ់តមានទេ កូនឯងយក៥កាក់ កូនឯងដឹងញ៉ុមយកក្រដាស៥កាក់គេហែកជាពីរចាយ!!

ក៖ហ្នឹងហើយ!!

ខ៖ តែមិនមែនពណ៌ដូច!!

ក៖ហ្នឹងហើយញ៉ុមលឺគេនិយាយដែរ!!

ខ៖ហ្នឹងហើយហែកចែកជាពីរតើ!!ក៖ចា៎!!ខ៖ថាអញ្ចេកមានតែឪពូកញ៉ុមទេបងញ៉ុមអោយមួយរៀលហ្នឹងសឹងមិនរបេះទេ!!ក៖ចា៎!!ខ៖អា១០០ ១០០លុយខ្មែរហ្នឹងអត់សឹងរបេះទេ បើឪពុកញ៉ុមគាត់រកត្រីបានអញ្ចឹងចិញ្ចឹមកូនបបូរ បងស្រីញ៉ុមយកត្រីទៅលក់។

ក៖ហ្នឹងហើយ!!

ខ៖បានលុយហើយឪពុកញ៉ុមលួចអោយលុយថែមហា៎!!ក៖ចា៎!!ខ៖បើថ្ងៃមួយគាត់ខឹងគាត់អត់អោយញ៉ុមទៅទេ។ក៖ចា៎!!ខ៖ញ៉ុមទៅបងស្រីញ៉ុមមានលុយប៉ុន្មាន២រៀល ២០០លុយខ្មែរយើងហ្នឹង ស្រាប់តែតែមើលល្ខោនយូរៗងងុយដេកពេកងក់អញ្ចឹងទៅ ល្ខោកាលហ្នឹងហ្នឹងគេជួលឈឹម ឆនមកនោះមុខវត្តព្រែកឬស្សីនេះ។ក៖ចា៎ចា៎!!ខ៖ស្រាប់តែងុកពេកបងញ៉ុមឃើញប្អូនងុកហ៊ីទៅរកទិញទឹកកកហើយទិញទឹកកកឈូសអោយមកប្អូនហើយសុំទឹកកកសាបគេយកមកលុបមុខ អត់បានមើលទៀត ហើយនៅតែចង់ទៅទៀត ហើយមើលបានប្រវែងប៉ុន្មានតែចេះតែចង់ហា៎ក្មេងហា៎!!

ក៖អ៊ំយាយកាហ្នឹងពេលអាយុគាត់ស្លាប់ទៅពេលណាវិញ?

ខ៖ហ៊ីកាលគា់តស្លាប់ញ៉ុមបែបខ្ទង់១០ឆ្នាំ ហ៊ីមិនដល់ទេ!!

ក៖​ហ្ហ៎អញ្ចឹងឆ្នាំ១៩៦០គាត់ស្លាប់ហេ?

ខ៖ចា៎!!

ក៖ហើយគាត់ស្លាប់អាយុប៉ុន្មានអ៊ំដឹងទេ?

ខ៖ កាលហ្នឹងគាត់ ជំងឺគាត់អត់មានជំងឺអីជំងឺនេះទេយប់អញ្ចឹងគាត់ត្រជាក់គាត់ចុកហើយ។ក៖ហ្ហ៎!!ខ៖គាត់ចុកគាត់ស្រែកហើយញ៉ុមពេលល្ងាចម៉ោង៥ពីរនាក់បងប្អូនជីដូនមួយញ៉ុមឥឡូវវានៅរស់ដែរមីមួយហ្នឹង។ក៖ចា៎!!ខ៖ កូនមីងញ៉ុម កូនមីងញ៉ុមប្អូនម៉ែញ៉ុមហា៎!!ក៖ចា៎!!ខ៖ ញ៉ុមទៅនៅជាមួយហ្នឹងបងម៉ែញ៉ុមបង្កើត។ក៖ហ៊ីៗ!!ខ៖សុទ្ធតែសាច់ទេ!!ក៖ចា៎!!ខ៖ដល់នេះទៅ!!ទៅរើសគាវត្នោតទៅរើសគល់ឬស្សីអី ចង្ក្រានសៀមយើងហ្នឹងហ្ហ៎ អាចង្ក្រានមានកន្ទុយអុសហ្ហ៎!!!!

ក៖ហ្ហ៎ហ្នឹងហើយ ស្គាល់ហើយ!!

ខ៖ដុតអញ្ចឹងទៅ អោយតែខែត្រជាក់គាត់ស្រែកហើយ ម៉ែអើយ!!!

ក៖ គាត់ជំងឺអីបានគាត់ចុកអញ្ចឹង?

ខ៖ គាត់ចុកក្នុងឆ្អឹង!!

ក៖ក្នុងឆ្អឹង!!

ខ៖ក្នុងឆ្អឹងម៉ងហា៎!!!ម៉ែអើយយកកូនទៅផង!!ចុកកូនណាស់!!

ក៖គាត់សឹងតែថាផុតពេលហ្នឹងអោយហើយពេលហ្នឹងម៉ងទៅ!!

ខ៖ ហ្នឹងហើយ !! ចុកកូនណាស់ ។

ក៖ អាយុប៉ុន្មានពេលហ្នឹងគាត់ឈឺហ្នឹងអ៊ំ?

ខ៖ អត់ដឹង!!

ក៖​ដូចខ្ទង់ប្រហែលចំណាស់ៗហា៎?

ខ៖ គាត់ចំណាស់ដែរហើយហ្នឹង!! គាត់លែងកាត់សក់កើតហើយហ្នឹងគាត់ងងឹតហើយហ្នឹង!!

ក៖ហ្ហ៎អ៊ីចឹងគាត់អាយុច្រើនហើយហ្នឹង!!

ខ៖ គាត់ងងឹតហើយ ហ៊ីអង្គុយអ៊ីចឹងចៅហ្នឹង !! ហ៊ីអាណាគេហ្នឹង។

ក៖ដល់តែមើលជិត!!

ខ៖ ទាល់តែឆ្លើយ ឆ្លើយថាញ៉ុមហា៎!!ក៖ចា៎!!ខ៖ហ៊ីកូនឯងប្រាប់យាយផង អញអត់មើលឃើញទេ!!ក៖ចា៎!!ខ៖ប្រាប់ថាអញ្ចឹងហិ!!ដល់គាត់ចាស់មែនទែនទៅ ។

ក៖ចុះតា?

ខ៖ តានៅហ្នឹង!!ដល់នេះចាប់ដៃគាត់អានេះសំលរម្ជូរអានេះត្រីអាំងអញ្ចឹង។ក៖ហ៊ីៗ!!ខ៖គាត់បើកភ្នែកអញ្ចឹង តែមើលអត់ឃើញ មើលអត់ឃើញ!!

ក៖ ព្រាលៗតិចៗអត់ទេហេ?

ខ៖អត់មានព្រិលទេ។

ក៖ងងឹតតែម្តង?

ខ៖ ហ្នឹងហើយ ដល់អានេះអីគេយកដៃគាត់ គាត់ចាំហា៎អានេះសំលរម្ជូរអានេះអីអ៊ីចឹងហា៎ប្រាប់គាត់ហូបហើយ!! យើងអង្គុយមើលចាំគាត់ហូបអស់ចាំដាក់ទឹកដាក់អី ប្រាប់គាត់ថាអានេះទឹកដាក់អីអញ្ចឹងទៅគាត់ហូបហើយដើរចេញទៅ ធ្វើអញ្ចឹងរាល់យប់ឡើងដឹងតែរកអុសបំពួកអោយគាត់ហើយ។

ក៖អានិតគាត់ណាស់មុនស្លាប់ពិបាកដែរហ្នឹង!!

ខ៖ ពិបាកណាស់ អត់ដែលមានលុយមានអីដូចឥឡូវទេម្ល៉េះហើយពិបាកមិនដឹងពេទ្យនៅឯណាផងហ្នឹងហើយ!!

ក៖តែគ្រាន់តែថាពេលមុនទោះគ្រាន់តែថាមិនសូវមានពេទ្យក៏ស្រុកស្រួលប្រួលអីដែរអ៊ំហេ?

ខ៖ តែបើញ៉ុមឈឺអីអាប្រទាលសីមាយើងហ្នឹងអាដុះជាប់គ្នាអញ្ចេះអញ្ចេះហ្នឹង។ក៖ចា៎!!ខ៖ យើងយកមកអញ្ចឹង តាញ៉ុមកាត់មិតមិតលាងទឹកអោយស្អាត!!

ក៖ ជាយកទៅ?

ខ៖ ហូបជាទៅ ហើយហូបមិនដែលបានហូបថ្នាំពេទ្យម៉េចអត់ស្គាល់!!ក៖ចា៎!!ខ៖អត់ស្គាល់ទេ!ហ្នឹងហើយ!!

ក៖ហ្នឹងតាហេ?

ខ៖ តា!!

ក៖តាអីគេ?

ខ៖តាឌ៊ឿរ។

ក៖តាឌ៊ឿរ !!

ខ៖ គាត់ដាំតែប្រទាលហ្នឹងទេតាញ៉ុម!!ក៖ចា៎!!ដាំប្រទាលមុខផ្ទះ !តាតាឯងដាំធ្វើអីតា?ដាំទៅណាស់ ពេលគ្រុនពេលអីអញកាត់អោយហ្អែងផឹកស្អីទៅ ទៅរកពេទ្យឯណា!!ក៖ហ៊ីៗ!!ខ៖យើងអ្នកក្រហើយកបរបស់គាត់ទៀតហា៎!!ញ៉ុមអត់ដែលស្គាល់ថ្នាំពេទ្យទេ លេបតែគ្រាប់ស្លែងហ្នឹង។ក៖ចា៎!!ខ៖អាហ្នឹងញ៉ុមដឹងម៉ង!!

ក៖តា តារកស៊ីអីគេវិញយាយពេលហ្នឹង?

ខ៖ តាញ៉ុមចាស់មិនដឹងរកស៊ីអីគេផងកាលហ្នឹងនៅផ្ទះខ្ទម។

ក៖ គាត់ស្លាប់អាយុប៉ុន្មានទៅអ៊ំ?

ខ៖ ហេតាញ៉ុមបែបច្រើនអាយុច្រើនស្លាប់ក្រោយយាយយាយស្លាប់មុន។

ក៖ចុះដល់ពេលអ៊ំ អ៊ំនេះហា៎ អ៊ំអាយុប៉ុន្មានបានគាត់ស្លាប់ តា?ខ៖ អ៊ំណា?ក៖និយាយថាអ៊ំអាយុបានប៉ុន្មានបានតាស្លាប់?

ខ៖ ហ្ហ៎តាស្លាប់ញ៉ុមនៅទូច។

ក៖ ប្រហែលជាប៉ុន្មានឆ្នាំអ៊ំ?

ខ៖ ហ៊ីប្រហែលជា៦ ៧ឆ្នាំហ្នឹង។

ក៖តាស្លាប់មុនយាយទៀតហេ?

ខ៖ អត់ទេ ស្លាប់ក្រោយយាយទេ!!ក៖ហ្ហ៎!!ខ៖បើយាយ បើយាយអារោគចុកហ្នឹងគាត់ស្លាប់!

ក៖មុនទេ?

ខ៖ ហ្នឹងហើយ!!

ក៖អញ្ចឹងអ៊ំ១០ជាងហើយ ដោយសារយាយស្លាប់អ៊ំ១០ឆ្នាំហ្នឹង!!ខ៖ហ៊ីៗ!!ក៖ហើយអញ្ចឹងតាស្លាប់អ៊ំប្រហែលជា១០ឆ្នំាជាងហើយអ៊ំណោះ?

ខ៖ប្រហែលជាអាយុ១១ឆ្នាំហើយដំនើរ។ក៖ហ្ហ៎!!ខ៖ញ៉ូមទៅ ញ៉ូមទៅលួចបេះកន្ទួតគាត់ គាត់ដេញវ៉ៃញ៉ុម ញ៉ុមទៅឡើងចុងព្រីងទល់ព្រលប់ទាល់តែគេដើររក ញ៉ុមខ្លាចគាត់ គាត់សំរានថ្ងៃហ្នឹងហា៎!!ក៖ចា៎!!ខ៖ផ្ទះហ្នឹងគាត់អត់មានសំរាមទេអូនអើយ!!

ក៖ ផ្ទះស្អាតម៉ងអ៊ំហេ?

ខ៖ គាត់ដាំបាយឆ្នាំដីហ្នឹង!!ក៖ចា៎!!ខ៖ហើយនាលយើង មិននាលអាកូននាលដូងនោះ !ក៖ចា៎!!អាលីង!!វាល់អង្ករអានៀលហ្នឹងមិនដែលប្រើអង្ករដូចយើងសម័យនេះទេ!!ខឹ្សបហា៎ថាតាសំរានលក់ហើយ មុនដំបូងលេងនាំគ្នាលេងត្រែស លេងត្រែសមីមួយនោះវាចេះតែធ្វើងើកងើកខំបោះ បោះលឺសូរងើកងើកហ្នឹង គាត់លឺ ថាម៉េចធ្វើងើកងើកហ្នឹង!!ចុះមក ដេញវ៉ៃជុំវិញផ្ទះ ដល់ថ្ងៃក្រោយតាសំរានលក់ហើយដល់ហើយយកដំបងទូចប៉ុនមេដៃគប់កន្ទួតគាត់ហ្ហ៎ ហ្ហ៎គាត់ដឹងទេហើយ!! អាណាលួចកន្ទួតទៀតហើយ!!

ក៖តែគាត់អត់សូវចិត្តល្អដែរហេ !!ខ៖ហ៊ី?ក៖ តាកំណាញ់ដែរហេ?

ខ៖ គាត់មិនអោយទៅប៉ះពៀរតាពីតាពៀសទេ!!ក៖ចា៎!!ខ៖បើចង់ហូប!!

ក៖​សុំស្រួលប្រួល?

ខ៖ ទៅប្រាប់គាត់ គាត់បេះអោយ!!ក៖ហ្ហ៎!!ខ៖តែកាលយើងនៅពីក្មេងចេះតែចង់លួចគាត់។

ក៖ហ្នឹងហើយតែយើងរញ៉ែរញ៉ៃគាត់អត់អោយ!!

ខ៖ពីក្មេងមានដឹងអី!!

ក៖​ហ្នឹងហើយ!!ទាំងញ៉ុមទាំងគេអ៊ំភាគច្រើនពេលថ្ងៃនៅអតស្ងៀមទេ!!

ខ៖ គាត់អត់មានរករឿងអីទេ តែកូនក្មួយគាត់នៅបត់រវៀរនោះ នៅក្រូចសើចបត់រវៀរដើរហា៎អូនដីរាប់គីឡូដើរណាស់អូន!!ក៖ចា៎!!ខ៖មកវិញស្ករក្អម មកវិញរែកស្ករក្អមហើយ បើខែភ្ជុំមានកំពងមានអន្សមមានអីរែកមកអស់ហើយ!!

ក៖ អីគេកំពងហ្នឹងអ៊ំ?

ក៖ ហ្ហ៎ពូតពូតហ្នឹង!!

ខ៖ គេលីងដាក់ល្ងដាក់សណ្តែកទៅទាល់តែពូថៅកាប់បានបានអាហ្នឹង កាប់ពូថៅបានបែក បានបែកបានហូបហើយសួរហៅញ៉ុម ហៅមីប្អូនញ៉ុមហាអើរមីងគីង្គក់?

ក៖ ហើយម៉េចបានហៅអញ្ចឹង?

ខ៖ចុះវាអង្កឹល អង្កឹល ដាក់ងារវាមីគីង្គក់។

ក៖គាត់ឈឺជើងហីអី?

ខ៖ ឈឺជាងអីនៅទូចហ្ហ៎!!ក៖ហ្ហ៎!!ខ៖ហើយគាត់កើតមកគាត់ដាក់ងារអញ្ចឹងទៅ ហើយគេមានឈ្មោះគេស្រួលប្រួលហ្នឹងហា៎!!

ក៖ហ្នឹងហើយចេះតែហៅ!!

ខ៖ ហើយគ្នាចេះតែអង្កឹលចេះតែហៅអញ្ចឹងទៅ ហើយឈ្មោះហ្នឹងគាត់ថាដាក់គីង្គក់ទៅ!!

ក៖ច៎ា!!អញ្ចឹងអ៊ំឥឡូវចូលដល់ខាងឪពុកវិញម្តងមិញតាយាយខាងម្តាយហើយហើយ!!ខ៖ហ៊ី!!ក៖យាយអីគេតាអីគេខាងឪពុកហា៎?

ខ៖ ខាងឪពុកតាមួងយាយយក់។

ក៖យាយយក់!!

ខ៖ ហ្នឹងហើយ។

ក៖អ៊ំស្គាល់ត្រកូលគាត់ទេ?

ខ៖ ស្គាល់ត្រកូលប៉ុណ្ណឹងតែអត់មានស្គាល់អីទៀតទេ!!

ក៖ស្គាល់តែឈ្មោះប៉ុណ្ណឹងទេអ៊ំណោះ?

ខ៖ញ៉ុមអត់ស្គាល់។

ក៖ហើយអ៊ំកើតទាន់អត់?

ខ៖ អត់!!

ក៖តាយាយស្លាប់អស់រលីងហើយអ៊ំហេ?

ខ៖អស់រលីងហើយ អត់ទាន់ ទាន់តែត្រឹមយាយកាហ្នឹងទេ!!!ខាងម្តាយហ្នឹងទេ!!

ក៖ហ្ហ៎ហើយគាត់អ្នកស្រុកមកពីខាងណាវិញអ៊ំ អ៊ំដឹងទេ?

ខ៖ សុទ្ធតែអ្នកព្រែកថ្លឹងហ្នឹង!!

ក៖សុទ្ធតែអ្នកព្រែកថ្លឹងហ្នឹងហេ?

ខ៖ អ្នកព្រែកថ្លឹងហ្នឹងទាំងអស់។

ក៖ចុះម៉ែព្រែកថ្លឹងដែរ?

ខ៖ ព្រែកថ្លឹងមីងញ៉ុមព្រែកថ្លឹង។

ក៖ឪ?

ខ៖ចាំមើលញ៉ុមប្រាប់អញ្ចេក បងដណ្តឹងបង ប្អូនដណ្តឹងប្អូន ឪពុកញ៉ុមដណ្តឹងម៉ែញ៉ុមបងគេ។ក៖ចា៎!!ខ៖ បងទីពីរ ទីមួយឪពុកធំញ៉ុមទេ អ៊ីចឹងបានថាចាស់ៗពីដើមបងដណ្តឹងបងប្អូនដណ្តឹងប្អូន ឡើងជណ្តើរទ្រព្យ។ក៖ចា៎!!ខ៖កុំអោយបែកកេរ្តិ៍។

ក៖​ហ្នឹងហើយកុំអោយបែកទ្រព្យហ្នឹងហើយ!!

ខ៖អត់មានអោយបែកទ្រព្យទេ!!

ក៖ ហ្នឹងហើយ ចា៎!!!

ខ៖ ចា៎ហ្នឹងដឹងតែប៉ុណ្ណឹង។

ក៖ អ៊ំមានឮអីគេខ្លះពីយាយទេ?យាយតាខាងឪពុកហា៎?

ខ៖ អត់។

ក៖គេអត់មានប្រាប់?

ខ៖ អត់មានប្រាប់ មានតែគាត់ត្រឹមគាត់ទេប្រាប់យើងទេថាអាណេះហ្អែងប្អូនវាបង្កើតទេចៅណាស់បានដឹងតែប៉ុណ្ណឹងទេ។ក៖ចា៎!!ខ៖អត់ដឹងថាប្រវត្តិយាយម៉ែយាយពីដើមមកអត់មានដឹងអីទេ។

ក៖ អត់មានប្រាប់អីសោះម៉ងហេ?

ខ៖ អត់ទេអត់មានទេកូនអត់មានទេអត់។

ក៖ចា៎ហ្នឹងហើយ!!

ខ៖ អត់ អត់មានរលីង។

ក៖ចា៎ហ្នឹងហើយអ៊ីចឹងអ៊ំចាំតែប្រវត្តិដូនតាតែប៉ុណ្ណឹងទេហេ ?

ខ៖ ហ្នឹងហើយ!!

ក៖ អត់មានចាំប្រវត្តិអីទៀតទេហេ?

ខ៖ អត់មានចំាអីទាំងអស់។

ក៖ចា៎អញ្ចឹងអរគុណច្រើនអ៊ំសំរាប់ការរៀបរាប់ពីប្រវត្តិដូនតាក៏ដូចជាខ្លួនឯង!!ខ៖ចា៎!!ក៖នឹងប្រវត្តិខ្លួនឯងបានខ្លះៗនឹងការរស់នៅជាមួយគេណាស់អ៊ំ?ខ៖ចា៎!!ក៖ចា៎។